PRÍLOHA VI

Pokyny pre vzory na zverejňovanie informácií

1. Všeobecné pokyny: Štruktúra a pravidlá

1.1. Štruktúra

1. Tento rámec zverejňovania informácií o MREL a TLAC pozostáva z troch skupín vzorov:

a) MREL a TLAC skupín, ktorých krízová situácia sa rieši, a subjektov, ktorých krízová situácia sa rieši;

b) MREL a TLAC subjektov iných, než sú subjekty, ktorých krízová situácia sa rieši, a významných dcérskych spoločností globálnych systémovo významných inštitúcií (G-SII) mimo EÚ;

c) poradie veriteľov emitujúcich subjektov.

2. Pri každom vzore sa uvádzajú odkazy na právne predpisy. V tejto prílohe sú zahrnuté ďalšie podrobné informácie týkajúce sa všeobecnejších aspektov vykazovania pre jednotlivé súbory vzorov a pokyny týkajúce sa konkrétnych pozícií.

1.2. Skratky

3. Na účely príloh k tomuto nariadeniu sa uplatňujú tieto skratky:

a) „MREL“ sa vzťahuje na minimálnu požiadavka na vlastné zdroje a oprávnené záväzky podľa článku 45 smernice 2014/59/EÚ;

b) „TLAC“ sa vzťahuje na požiadavky na vlastné zdroje a oprávnené záväzky pre G-SII podľa článku 92a nariadenia (EÚ) č. 575/2013;

c) „interná TLAC“ sa vzťahuje na požiadavku na vlastné zdroje a oprávnené záväzky pre G-SII mimo EÚ podľa článku 92b nariadenia (EÚ) č. 575/2013;

d) „interná MREL“ sa vzťahuje na MREL uplatňovanú na subjekty, ktoré nie sú samy subjektmi, ktorých krízová situácia sa rieši, podľa článku 45f smernice 2014/59/EÚ.

2. EU KM2: Kľúčové parametre – MREL a prípadne požiadavka na vlastné zdroje a oprávnené záväzky pre G-SII

4. Subjekty vysvetľujú v opise sprevádzajúcom daný vzor každý významný rozdiel medzi zverejňovanými sumami vlastných zdrojov a hodnotou požiadavky v plnom rozsahu podľa IFRS 9 na úrovni skupiny, ktorej krízová situácia sa rieši. Vysvetľujú aj každý významný rozdiel medzi hodnotou požiadavky v plnom rozsahu podľa IFRS 9 na úrovni skupiny, ktorej krízová situácia sa rieši, a hodnotou požiadavky v plnom rozsahu podľa IFRS 9 na úrovni skupiny pod prudenciálnym dohľadom.

|  |  |
| --- | --- |
| **Stĺpce** | **Odkazy na právne predpisy a pokyny** |
| a | Subjekty zverejňujú v tomto stĺpci príslušné informácie o MREL v súlade s článkami 45 a 45e smernice 2014/59/EÚ.  Subjekty zverejňujú hodnotu ku koncu obdobia zverejňovania informácií. |
| b až f | Subjekty, ktoré sú G-SII, na ktoré sa vzťahuje požiadavka TLAC podľa článku 92a nariadenia (EÚ) č. 575/2013, zverejňujú v týchto stĺpcoch príslušné informácie o tejto požiadavke.  Obdobia zverejňovania informácií T, T – 1, T – 2, T – 3 a T – 4 sú štvrťročné obdobia. Subjekty zverejňujú dátumy zodpovedajúce obdobiam zverejňovania informácií. Subjekty, ktoré zverejňujú tieto informácie raz za štvrťrok, poskytujú údaje za obdobia T, T – 1, T – 2, T – 3 a T – 4; subjekty, ktoré zverejňujú tieto informácie raz za polrok, poskytujú údaje za obdobia T, T – 2 a T – 4; a subjekty, ktoré zverejňujú tieto informácie raz za rok, poskytujú údaje za obdobia T a T – 4. |

|  |  |
| --- | --- |
| **Riadky** | **Odkazy na právne predpisy a pokyny** |
| 1 | **Vlastné zdroje a oprávnené záväzky**  Rovnajúce sa hodnotám zverejneným v riadku 22 vzoru na zverejňovanie informácií EU TLAC1. |
| EU-1a | **Vlastné zdroje a oprávnené záväzky – z čoho vlastné zdroje a podriadené záväzky**  Rovnajúce sa hodnote zverejnenej v riadku EU-22a vzoru na zverejňovanie informácií EU TLAC1.  Vlastné zdroje, oprávnené záväzky zahrnuté do sumy vlastných zdrojov a oprávnených záväzkov podľa článku 45b smernice 2014/59/EÚ, ktoré sú podriadenými oprávnenými nástrojmi v zmysle vymedzenia v článku 2 ods. 1 bode 71b uvedenej smernice, a záväzky zahrnuté do sumy vlastných zdrojov a oprávnených záväzkov podľa článku 45b ods. 3 smernice 2014/59/EÚ. Pri nástrojoch upravených právom tretej krajiny sa nástroj uvádza v tomto riadku len vtedy, ak spĺňa požiadavky článku 55 smernice 2014/59/EÚ. |
| 2 | **Celková hodnota rizikovej expozície (TREA) skupiny, ktorej krízová situácia sa rieši**  Rovnajúca sa hodnote zverejnenej v riadku 23 vzoru na zverejňovanie informácií EU TLAC1.  Článok 45 ods. 2 písm. a) smernice 2014/59/EÚ, článok 92 ods. 3 nariadenia (EÚ) č. 575/2013. |
| 3 | **Vlastné zdroje a oprávnené záväzky ako percentuálny podiel TREA**  Rovnajúce sa hodnotám zverejneným v riadku 25 vzoru na zverejňovanie informácií EU TLAC1.  Na účely tohto riadku sa suma vlastných zdrojov a oprávnených záväzkov, ktorá sa zverejňuje v riadku 1, vyjadruje ako percentuálny podiel celkovej hodnoty rizikovej expozície vypočítanej v súlade s článkom 92 ods. 3 nariadenia (EÚ) č. 575/2013. |
| EU-3a | **Vlastné zdroje a oprávnené záväzky ako percentuálny podiel TREA – z čoho vlastné zdroje a podriadené záväzky**  Rovnajúce sa hodnote zverejnenej v riadku EU-25a vzoru na zverejňovanie informácií EU TLAC1.  Na účely tohto riadku sa suma vlastných zdrojov a oprávnených záväzkov, ktorá je uvedená v riadku EU-1a, vyjadruje ako percentuálny podiel celkovej hodnoty rizikovej expozície vypočítanej v súlade s článkom 92 ods. 3 nariadenia (EÚ) č. 575/2013. |
| 4 | **Veľkosť celkovej expozície (TEM) skupiny, ktorej krízová situácia sa rieši**  Rovnajúca sa hodnote zverejnenej v riadku 24 vzoru na zverejňovanie informácií EU TLAC1.  Článok 45 ods. 2 písm. b) smernice 2014/59/EÚ, článok 429 ods. 4 a článok 429a nariadenia (EÚ) č. 575/2013. |
| 5 | **Vlastné zdroje a oprávnené záväzky ako percentuálny podiel TEM**  Rovnajúce sa hodnote zverejnenej v riadku 26 vzoru na zverejňovanie informácií EU TLAC1.  Na účely tohto riadku sa suma vlastných zdrojov a oprávnených záväzkov, ktorá je uvedená v riadku 1, vyjadruje ako percentuálny podiel veľkosti celkovej expozície vypočítanej v súlade s článkom 429 ods. 4 a článkom 429a nariadenia (EÚ) č. 575/2013. |
| EU-5a | **Vlastné zdroje a oprávnené záväzky ako percentuálny podiel TEM – z čoho vlastné zdroje a podriadené záväzky**  Rovnajúce sa hodnote zverejnenej v riadku EU-26a vzoru na zverejňovanie informácií EU TLAC1.  Na účely tohto riadku sa suma vlastných zdrojov a oprávnených záväzkov, ktorá je uvedená v riadku EU-1a, vyjadruje ako percentuálny podiel veľkosti celkovej expozície vypočítanej v súlade s článkom 429 ods. 4 a článkom 429a nariadenia (EÚ) č. 575/2013. |
| 6a | **Uplatňuje sa výnimka z podriadenosti uvedená v článku 72b ods. 4 nariadenia (EÚ) č. 575/2013? (výnimka vo výške 5 %)**  Tento riadok zverejňujú len subjekty, na ktoré sa vzťahuje požiadavka na vlastné zdroje a oprávnené záväzky pre G-SII.  Ak orgán pre riešenie krízových situácií v súlade s článkom 72b ods. 4 nariadenia (EÚ) č. 575/2013 povolí, aby sa záväzky kvalifikovali ako nástroje oprávnených záväzkov, vykazujúci subjekt uvedie „áno“.  Ak orgán pre riešenie krízových situácií v súlade s článkom 72b ods. 4 nariadenia (EÚ) č. 575/2013 nepovolí, aby sa záväzky kvalifikovali ako nástroje oprávnených záväzkov, skupina, ktorej krízová situácia sa rieši, alebo subjekt, ktorého krízová situácia sa rieši, uvedú „nie“.  Keďže výnimky v článku 72b ods. 3 a 4 nariadenia (EÚ) č. 575/2013 sa navzájom vylučujú, tento riadok sa ponechá prázdny, ak vykazujúci subjekt vyplnil riadok 6b. |
| 6b | **Súhrnná suma povolených nástrojov nepodriadených oprávnených záväzkov, ak sa uplatňuje diskrečná právomoc v oblasti podriadenosti v súlade s článkom 72b ods. 3 nariadenia (EÚ) č. 575/2013 (výnimka vo výške maximálne 3,5 %)**  Tento riadok zverejňujú len subjekty, na ktoré sa vzťahuje požiadavka na vlastné zdroje a oprávnené záväzky pre G-SII.  Súhrnná suma nástrojov nepodriadených oprávnených záväzkov, v prípade ktorých orgán pre riešenie krízových situácií podľa článku 72b ods. 3 nariadenia (EÚ) č. 575/2013 povolil, aby sa kvalifikovali ako nástroje oprávnených záväzkov na účely TLAC.  Keďže výnimky v článku 72b ods. 3 a 4 nariadenia (EÚ) č. 575/2013 sa navzájom vylučujú, tento riadok sa ponecháva prázdny, ak subjekt v riadku 6a uvedie „áno“. |
| 6c | **Ak sa uplatňuje výnimka z podriadenosti s horným ohraničením v súlade s článkom 72b ods. 3 nariadenia (EÚ) č. 575/2013, hodnota emitovaných finančných prostriedkov, ktoré majú rovnaké postavenie ako vylúčené záväzky a ktoré sú vykázané v riadku 1, vydelená emitovanými finančnými prostriedkami, ktoré majú rovnaké postavenie ako vylúčené záväzky a ktoré by sa vykázali v riadku 1, ak by sa neuplatňovalo žiadne horné ohraničenie (v %)**  Tento riadok zverejňujú len subjekty, na ktoré sa vzťahuje požiadavka na vlastné zdroje a oprávnené záväzky pre G-SII.  V tomto riadku sa vlastníci nadriadeného dlhu emitovaného subjektom, ktorého krízová situácia sa rieši, informujú o percentuálnom podiele nevylúčeného nadriadeného dlhu, ktorý sa považoval za oprávnený, takže v náležitých prípadoch budú môcť uplatňovať režim odpočtov stanovený v článku 72e nariadenia (EÚ) č. 575/2013.  Ak sa uplatňuje výnimka z podriadenosti s horným ohraničením podľa článku 72b ods. 3 nariadenia (EÚ) č. 575/2013, subjekty vykazujú:  a) hodnotu emitovaných finančných prostriedkov, ktoré majú rovnaké postavenie ako vylúčené záväzky podľa článku 72a ods. 2 nariadenia (EÚ) č. 575/2013 a sú zahrnuté do hodnoty uvedenej v riadku 1;  b) vydelenú hodnotou emitovaných finančných prostriedkov, ktoré majú rovnaké postavenie ako vylúčené záväzky podľa článku 72a ods. 2 nariadenia (EÚ) č. 575/2013 a ktoré by sa vykázali v riadku 1, ak by sa neuplatňovalo žiadne horné ohraničenie. |
|  | **Minimálna požiadavka na vlastné zdroje a oprávnené záväzky (MREL)** |
| EU-7 | **MREL vyjadrená ako percentuálny podiel TREA**  Minimálna požiadavka subjektu na vlastné zdroje a oprávnené záväzky určená orgánom pre riešenie krízových situácií v súlade s článkom 45e smernice 2014/59/EÚ vyjadrená ako percentuálny podiel celkovej hodnoty rizikovej expozície vypočítanej v súlade s článkom 92 ods. 3 nariadenia (EÚ) č. 575/2013. |
| EU-8 | **MREL vyjadrená ako percentuálny podiel TREA – z čoho časť, ktorá sa má splniť vlastnými zdrojmi alebo podriadenými záväzkami**  Prípadne tá časť MREL, pri ktorej orgán pre riešenie krízových situácií podľa článku 45b ods. 4 až 8 smernice 2014/59/EÚ vyžadoval, aby bola splnená pomocou vlastných zdrojov, podriadených oprávnených nástrojov alebo záväzkov uvedených v odseku 3 uvedeného článku, vyjadrená ako percentuálny podiel celkovej hodnoty rizikovej expozície vypočítanej v súlade s článkom 92 ods. 3 nariadenia (EÚ) č. 575/2013. |
| EU-9 | **MREL vyjadrená ako percentuálny podiel TEM**  Minimálna požiadavka vykazujúceho subjektu na vlastné zdroje a oprávnené záväzky určená orgánom pre riešenie krízových situácií v súlade s článkom 45e smernice 2014/59/EÚ vyjadrená ako percentuálny podiel veľkosti celkovej expozície vypočítanej v súlade s článkom 429 ods. 4 a článkom 429a nariadenia (EÚ) č. 575/2013. |
| EU-10 | **MREL vyjadrená ako percentuálny podiel TEM – z čoho časť, ktorá sa má splniť vlastnými zdrojmi alebo podriadenými záväzkami**  Prípadne tá časť MREL, pri ktorej orgán pre riešenie krízových situácií podľa článku 45b ods. 4 až 8 smernice 2014/59/EÚ vyžadoval, aby bola splnená pomocou vlastných zdrojov, podriadených oprávnených nástrojov alebo záväzkov uvedených v odseku 3 uvedeného článku, vyjadrená ako percentuálny podiel veľkosti celkovej expozície vypočítanej v súlade s článkom 429 ods. 4 a článkom 429a nariadenia (EÚ) č. 575/2013. |

3. EU TLAC 1: Zloženie – MREL a prípadne požiadavka na vlastné zdroje a oprávnené záväzky pre G-SII

5. Pozícia vlastných zdrojov a oprávnených záväzkov súvisiaca so skupinou, ktorej krízová situácia sa rieši, zahŕňa len kapitálové nástroje a oprávnené záväzky emitované subjektom, ktorého krízová situácia sa rieši, a ak je to v súlade s článkom 45b ods. 3 smernice 2014/59/EÚ alebo prípadne článkom 88a nariadenia (EÚ) č. 575/2013, dcérskymi spoločnosťami subjektu, ktorého krízová situácia sa rieši, s výnimkou subjektov mimo skupiny, ktorej krízová situácia sa rieši. Podobne je pozícia vlastných zdrojov a oprávnených záväzkov založená na celkovej hodnote rizikovej expozície (upravenej tak, ako je povolené podľa článku 45h ods. 2 smernice 2014/59/EÚ) a na veľkosti celkovej expozície vypočítanej na úrovni skupiny, ktorej krízová situácia sa rieši.

6. Pokiaľ ide o regulačné úpravy, subjekty zverejňujú odpočty od vlastných zdrojov a oprávnených záväzkov ako záporné čísla a prírastky vlastných zdrojov a oprávnených záväzkov ako kladné čísla.

|  |  |
| --- | --- |
| **Stĺpce** | **Odkazy na právne predpisy a pokyny** |
| a | Subjekty zverejňujú v tomto stĺpci príslušné informácie o MREL podľa článkov 45 a 45e smernice 2014/59/EÚ. |
| b | Subjekty, ktoré sú G-SII, na ktoré sa vzťahuje požiadavka TLAC podľa článku 92a nariadenia (EÚ) č. 575/2013, zverejňujú v tomto stĺpci príslušné informácie o tejto požiadavke. |
| c | Tento stĺpec vypĺňajú len subjekty, na ktoré sa vzťahuje požiadavka TLAC.  V tomto stĺpci sa zohľadňuje rozdiel medzi hodnotami uplatniteľnými v súvislosti s požiadavkou uvedenou v článku 45 smernice 2014/59/EÚ a hodnotami uplatniteľnými v súvislosti s požiadavkou uvedenou v článku 92a nariadenia (EÚ) č. 575/2013. |

|  |  |
| --- | --- |
| **Riadok** | **Odkazy na právne predpisy a pokyny** |
| 1 | **Vlastný kapitál Tier 1 (CET1)**  Kapitál CET1 skupiny, ktorej krízová situácia sa rieši, vypočítaný v súlade s článkom 50 nariadenia (EÚ) č. 575/2013. |
| 2 | **Dodatočný kapitál Tier 1 (AT1)**  Kapitál AT1 skupiny, ktorej krízová situácia sa rieši, vypočítaný v súlade s článkom 61 nariadenia (EÚ) č. 575/2013.  V prípade MREL sa nástroje upravené právom tretej krajiny uvádzajú v tomto riadku len vtedy, ak spĺňajú požiadavky článku 55 smernice 2014/59/EÚ. |
| 6 | **Kapitál Tier 2 (T2)**  Kapitál Tier 2 skupiny, ktorej krízová situácia sa rieši, vypočítaný v súlade s článkom 71 nariadenia (EÚ) č. 575/2013.  V prípade MREL sa nástroje upravené právom tretej krajiny uvádzajú v tomto riadku len vtedy, ak spĺňajú požiadavky článku 55 smernice 2014/59/EÚ. |
| 11 | **Vlastné zdroje na účely článku 92a nariadenia (EÚ) č. 575/2013 a článku 45 smernice 2014/59/EÚ**  Vlastné zdroje na účely článku 92a nariadenia (EÚ) č. 575/2013 a článku 45 smernice 2014/59/EÚ, ktoré sa vypočítajú ako súčet riadku 1, riadku 2 a riadku 6. |
| 12 | **Nástroje oprávnených záväzkov emitované priamo subjektom, ktorého krízová situácia sa rieši, ktoré sú podriadené vylúčeným záväzkom (nezachované v predchádzajúcom stave)**  *MREL*  Oprávnené záväzky zahrnuté do sumy vlastných zdrojov a oprávnených záväzkov podľa článku 45b smernice 2014/59/EÚ, ktoré sú podriadenými oprávnenými nástrojmi v zmysle vymedzenia v článku 2 ods. 1 bode 71b smernice 2014/59/EÚ a ktoré emituje priamo subjekt, ktorého krízová situácia sa rieši.  Pri nástrojoch upravených právom tretej krajiny sa nástroj uvádza v tomto riadku len vtedy, ak spĺňa požiadavky článku 55 smernice 2014/59/EÚ.  *TLAC*  Oprávnené záväzky, ktoré spĺňajú všetky požiadavky stanovené v článkoch 72a až 72d nariadenia (EÚ) č. 575/2013, s výnimkou záväzkov, pri ktorých je podľa článku 72b ods. 3 alebo 4 uvedeného nariadenia povolené, aby sa kvalifikovali ako nástroje oprávnených záväzkov, a ktoré emituje priamo subjekt, ktorého krízová situácia sa rieši.  Tento riadok nezahŕňa amortizovanú časť nástrojov kapitálu Tier 2, ak je zostatková splatnosť dlhšia ako jeden rok [článok 72a ods. 1 písm. b) nariadenia (EÚ) č. 575/2013], ani oprávnené záväzky zachované v predchádzajúcom stave podľa článku 494b nariadenia (EÚ) č. 575/2013. |
| EU-12a | **Nástroje oprávnených záväzkov emitované inými subjektmi v rámci skupiny, ktorej krízová situácia sa rieši, ktoré sú podriadené vylúčeným záväzkom (nezachované v predchádzajúcom stave)**  *MREL*  Oprávnené záväzky zahrnuté do sumy vlastných zdrojov a oprávnených záväzkov podľa článku 45b smernice 2014/59/EÚ, ktoré sú emitované dcérskymi spoločnosťami a zahrnuté do MREL v súlade s článkom 45b ods. 3 uvedenej smernice.  Pri nástrojoch upravených právom tretej krajiny sa nástroj uvádza v tomto riadku len vtedy, ak spĺňa požiadavky článku 55 smernice 2014/59/EÚ.  *TLAC*  Oprávnené záväzky, ktoré spĺňajú všetky požiadavky stanovené v článkoch 72a až 72d nariadenia (EÚ) č. 575/2013, s výnimkou záväzkov, pri ktorých je podľa článku 72b ods. 3 alebo 4 uvedeného nariadenia povolené, aby sa kvalifikovali ako nástroje oprávnených záväzkov, ktoré sú emitované dcérskymi spoločnosťami a kvalifikujú sa na zahrnutie medzi nástroje konsolidovaných oprávnených záväzkov subjektu podľa článku 88a uvedeného nariadenia (EÚ) č. 575/2013.  Tento riadok nezahŕňa amortizovanú časť nástrojov kapitálu Tier 2, ak je zostatková splatnosť dlhšia ako jeden rok [článok 72a ods. 1 písm. b) nariadenia (EÚ) č. 575/2013], ani oprávnené záväzky zachované v predchádzajúcom stave podľa článku 494b nariadenia (EÚ) č. 575/2013. |
| EU-12b | **Nástroje oprávnených záväzkov, ktoré sú podriadené vylúčeným záväzkom, emitované pred 27. júnom 2019 (podriadené, zachované v predchádzajúcom stave)**  *MREL*  Oprávnené záväzky, ktoré spĺňajú tieto podmienky:  - boli emitované pred 27. júnom 2019,  - sú podriadenými oprávnenými nástrojmi v zmysle vymedzenia v článku 2 ods. 1 bode 71b smernice 2014/59/EÚ,  - sú zahrnuté do vlastných zdrojov a oprávnených záväzkov v dôsledku článku 494b ods. 3 nariadenia (EÚ) č. 575/2013.  Pri nástrojoch upravených právom tretej krajiny sa nástroj uvádza v tomto riadku len vtedy, ak spĺňa požiadavky článku 55 smernice 2014/59/EÚ.  *TLAC*  Záväzky, ktoré spĺňajú tieto podmienky:  - boli emitované pred 27. júnom 2019,  - sú v súlade s článkom 72b ods. 2 písm. d) nariadenia (EÚ) č. 575/2013,  - kvalifikujú sa ako oprávnené záväzky v dôsledku zachovania predchádzajúceho stavu stanoveného v článku 494b ods. 3 nariadenia (EÚ) č. 575/2013. |
| EU-12c | **Nástroje kapitálu Tier 2 so zostatkovou splatnosťou najmenej jeden rok, ak sa nekvalifikujú ako položky kapitálu Tier 2**  Amortizovaná časť nástrojov kapitálu Tier 2, ak je zostatková splatnosť dlhšia ako jeden rok [článok 72a ods. 1 písm. b) nariadenia (EÚ) č. 575/2013].  V tomto riadku sa uvádza len suma, ktorá nie je vykázaná vo vlastných zdrojoch, ale spĺňa všetky kritériá oprávnenosti stanovené v článku 72b nariadenia (EÚ) č. 575/2013.  V prípade MREL sa nástroje upravené právom tretej krajiny uvádzajú v tomto riadku len vtedy, ak spĺňajú požiadavky článku 55 smernice 2014/59/EÚ. |
| 13 | **Oprávnené záväzky, ktoré nie sú podriadené vylúčeným záväzkom (nezachované v predchádzajúcom stave, pred uplatnením horného ohraničenia)**  *MREL*  Záväzky, ktoré spĺňajú podmienky stanovené v článku 45b smernice 2014/59/EÚ a ktoré nie sú úplne podriadené pohľadávkam vyplývajúcim z vylúčených záväzkov uvedených v článku 72a ods. 2 nariadenia (EÚ) č. 575/2013.  Pri nástrojoch upravených právom tretej krajiny sa nástroj uvádza v tomto riadku len vtedy, ak spĺňa požiadavky článku 55 smernice 2014/59/EÚ.  *TLAC*  Oprávnené záväzky, ktoré spĺňajú požiadavky stanovené v článkoch 72a až 72d nariadenia (EÚ) č. 575/2013, s výnimkou článku 72b ods. 2 písm. d) uvedeného nariadenia, a pri ktorých by sa mohlo podľa článku 72b ods. 3 uvedeného nariadenia povoliť, aby sa kvalifikovali ako nástroje oprávnených záväzkov, alebo pri ktorých je podľa článku 72b ods. 4 uvedeného nariadenia povolené, aby sa kvalifikovali ako nástroje oprávnených záväzkov.  Ak sa uplatňuje článok 72b ods. 3 nariadenia (EÚ) č. 575/2013 alebo článok 494 ods. 2 nariadenia (EÚ) č. 575/2013, v tomto riadku sa zverejňuje celá hodnota bez uplatnenia horného ohraničenia vo výške 3,5 %, resp. 2,5 %.  Tento riadok nezahŕňa žiadnu sumu uznateľnú na prechodnom základe v súlade s článkom 494b ods. 3 nariadenia (EÚ) č. 575/2013. |
| EU-13a | **Oprávnené záväzky, ktoré nie sú podriadené vylúčeným záväzkom, emitované pred 27. júnom 2019 (pred uplatnením horného ohraničenia)**  *MREL*  Oprávnené záväzky, ktoré spĺňajú tieto podmienky:  - boli emitované pred 27. júnom 2019,  - spĺňajú podmienky stanovené v článku 45b smernice 2014/59/EÚ a nie sú úplne podriadené pohľadávkam vyplývajúcim z vylúčených záväzkov uvedených v článku 72a ods. 2 nariadenia (EÚ) č. 575/2013,  - kvalifikujú sa ako oprávnené záväzky v dôsledku zachovania predchádzajúceho stavu stanoveného v článku 494b ods. 3 nariadenia (EÚ) č. 575/2013.  Pri nástrojoch upravených právom tretej krajiny sa nástroj uvádza v tomto riadku len vtedy, ak spĺňa požiadavky článku 55 smernice 2014/59/EÚ.  *TLAC*  Oprávnené záväzky, ktoré spĺňajú tieto podmienky:  - boli emitované pred 27. júnom 2019,  - spĺňajú požiadavky stanovené v článkoch 72a až 72d nariadenia (EÚ) č. 575/2013, s výnimkou článku 72b ods. 2 písm. d) uvedeného nariadenia, a podľa článku 72b ods. 3 uvedeného nariadenia by sa mohlo povoliť, aby sa kvalifikovali ako nástroje oprávnených záväzkov, alebo je podľa článku 72b ods. 4 nariadenia (EÚ) č. 575/2013 povolené, aby sa kvalifikovali ako nástroje oprávnených záväzkov,  - kvalifikujú sa ako oprávnené záväzky v dôsledku zachovania predchádzajúceho stavu stanoveného v článku 494b ods. 3 nariadenia (EÚ) č. 575/2013.  Ak sa uplatňuje článok 72b ods. 3 nariadenia (EÚ) č. 575/2013 alebo článok 494 ods. 2 nariadenia (EÚ) č. 575/2013, v tomto riadku sa zverejňuje celá hodnota bez uplatnenia horného ohraničenia vo výške 3,5 %, resp. 2,5 %. |
| 14 | **Hodnota nástrojov nepodriadených oprávnených záväzkov, ak je to uplatniteľné po uplatnení článku 72b ods. 3 nariadenia (EÚ) č. 575/2013**  *MREL*  Tento riadok sa rovná súčtu riadku 13 a riadku EU-13a.  *TLAC*  Ak sa uplatňuje článok 72b ods. 3 nariadenia (EÚ) č. 575/2013, v tomto riadku sa uvádza súčet hodnôt zverejnených v riadkoch 13 a 13a uvedených vyššie po uplatnení článku 72b ods. 3, resp. článku 494 ods. 2 uvedeného nariadenia.  Ak sa neuplatňuje článok 72b ods. 3 nariadenia (EÚ) č. 575/2013, ale subjekt využíva výhody vyplývajúce z uplatňovania článku 72b ods. 4 nariadenia (EÚ) č. 575/2013, tento riadok sa rovná súčtu riadku 13 a riadku EU-13a. |
| 17 | **Položky oprávnených záväzkov pred úpravami**  Položky oprávnených záväzkov pred úpravami. Vypočítajú sa ako súčet riadku 12, riadku EU-12a, riadku EU-12b, riadku EU-12c a riadku 14. |
| EU-17a | **Položky oprávnených záväzkov pred úpravami – z čoho položky podriadených záväzkov**  *MREL*  Oprávnené záväzky zahrnuté do sumy vlastných zdrojov a oprávnených záväzkov podľa článku 45b smernice 2014/59/EÚ, ktoré sú podriadenými oprávnenými nástrojmi v zmysle vymedzenia v článku 2 ods. 1 bode 71b uvedenej smernice, a záväzky emitované dcérskymi spoločnosťami, ktoré sú zahrnuté do MREL v súlade s článkom 45b ods. 3 uvedenej smernice.  Pri nástrojoch upravených právom tretej krajiny sa nástroj uvádza v tomto riadku len vtedy, ak spĺňa požiadavky článku 55 smernice 2014/59/EÚ.  *TLAC*  Oprávnené záväzky, ktoré spĺňajú všetky požiadavky stanovené v článkoch 72a až 72d nariadenia (EÚ) č. 575/2013, s výnimkou záväzkov, pri ktorých je podľa článku 72b ods. 3 alebo 4 uvedeného nariadenia povolené, aby sa kvalifikovali ako nástroje oprávnených záväzkov.  Tento riadok zahŕňa podriadené záväzky, ktoré sú oprávnené v dôsledku zachovania predchádzajúceho stavu v súlade s článkom 494b nariadenia (EÚ) č. 575/2013, a amortizovanú časť nástrojov kapitálu Tier 2, ak je zostatková splatnosť dlhšia ako jeden rok [článok 72a ods. 1 písm. b) nariadenia (EÚ) č. 575/2013].  Vypočítajú sa ako súčet riadku 12, riadku EU-12a, riadku EU-12b a riadku EU-12c. |
| 18 | **Vlastné zdroje a položky oprávnených záväzkov pred úpravami**  Vlastné zdroje a položky oprávnených záväzkov pred úpravami. Vypočítajú sa ako súčet riadku 11 a riadku 17. |
| 19 | **[Odpočet expozícií medzi skupinami, ktorých krízová situácia sa rieši vo viacerých okamihoch (MPE)]**  Záporná hodnota  Odpočty expozícií medzi skupinami G-SII, ktorých krízová situácia sa rieši vo viacerých okamihoch, zodpovedajúce priamym, nepriamym alebo syntetickým podielom vo forme nástrojov vlastných zdrojov alebo nástrojov oprávnených záväzkov jednej alebo viacerých dcérskych spoločností, ktoré nepatria do tej istej skupiny, ktorej krízová situácia sa rieši, ako subjekt, ktorého krízová situácia sa rieši, v súlade s článkom 72e ods. 4 nariadenia (EÚ) č. 575/2013. |
| 20 | **(Odpočet investícií do iných nástrojov oprávnených záväzkov)**  Záporná hodnota  Odpočty investícií do iných nástrojov oprávnených záväzkov v súlade s článkom 72e ods. 1 až 3 a článkami 72f, 72g, 72h, 72i a 72j nariadenia (EÚ) č. 575/2013. Hodnota, ktorá sa má odpočítať od položiek oprávnených záväzkov v súlade s druhou časťou hlavou I kapitolou 5a oddielom 2 nariadenia (EÚ) č. 575/2013. |
| 22 | **Vlastné zdroje a oprávnené záväzky po úpravách**  Vlastné zdroje a oprávnené záväzky v zmysle vymedzenia v článku 72l nariadenia (EÚ) č. 575/2013. Vypočítajú sa ako súčet riadku 18, riadku 19 a riadku 20.  *MREL*  Suma vlastných zdrojov a oprávnených záväzkov, ktoré sa započítavajú do MREL, sa zverejňuje ako súčet:  i) vlastných zdrojov stanovených v článku 4 ods. 1 bode 118 a článku 72 nariadenia (EÚ) č. 575/2013;  ii) oprávnených záväzkov v zmysle vymedzenia v článku 2 ods. 1 bode 71a smernice 2014/59/EÚ.  Pri nástrojoch upravených právom tretej krajiny sa nástroj uvádza v tomto riadku len vtedy, ak spĺňa požiadavky článku 55 smernice 2014/59/EÚ.  *TLAC*  Suma vlastných zdrojov a oprávnených záväzkov, ktoré sa započítavajú do TLAC, je hodnota uvedená v článku 72l nariadenia (EÚ) č. 575/2013, ktorá pozostáva z:  i) vlastných zdrojov stanovených v článku 4 ods. 1 bode 118 a článku 72 nariadenia (EÚ) č. 575/2013;  ii) oprávnených záväzkov uvedených v článku 72k nariadenia (EÚ) č. 575/2013. |
| EU-22a | **Z čoho vlastné zdroje a podriadené záväzky**  Vlastné zdroje a oprávnené záväzky zahrnuté do sumy vlastných zdrojov a oprávnených záväzkov podľa článku 45b smernice 2014/59/EÚ, ktoré sú podriadenými oprávnenými nástrojmi v zmysle vymedzenia v článku 2 ods. 1 bode 71b uvedenej smernice, a záväzky zahrnuté do sumy vlastných zdrojov a oprávnených záväzkov podľa článku 45b ods. 3 smernice 2014/59/EÚ. |
| 23 | **Celková hodnota rizikovej expozície (TREA)**  Celková hodnota rizikovej expozície skupiny, ktorej krízová situácia sa rieši, v súlade s článkom 18 ods. 1 posledným pododsekom nariadenia (EÚ) č. 575/2013.  Celková hodnota rizikovej expozície zverejnená v tomto riadku je celková hodnota rizikovej expozície, ktorá je základom pre súlad s požiadavkami článku 45 smernice 2014/59/EÚ alebo prípadne článku 92a nariadenia (EÚ) č. 575/2013. |
| 24 | **Veľkosť celkovej expozície (TEM)**  Podľa článku 45 ods. 2 písm. b) smernice 2014/59/EÚ veľkosť celkovej expozície vypočítaná v súlade s článkom 429 ods. 4 a článkom 429a nariadenia (EÚ) č. 575/2013.  Veľkosť celkovej expozície vykazovaná v tomto riadku je veľkosť celkovej expozície, ktorá je základom pre súlad s požiadavkami článku 45 smernice 2014/59/EÚ alebo prípadne článku 92a nariadenia (EÚ) č. 575/2013. |
| 25 | **Vlastné zdroje a oprávnené záväzky ako percentuálny podiel TREA**  Na účely tohto riadku sa v súlade s článkom 45 ods. 2 písm. a) smernice 2014/59/EÚ a článkom 92a nariadenia (EÚ) č. 575/2013 suma vlastných zdrojov a oprávnených záväzkov, ktoré sa započítavajú do MREL alebo prípadne TLAC, vyjadruje ako percentuálny podiel celkovej hodnoty rizikovej expozície vypočítanej v súlade s článkom 92 ods. 3 nariadenia (EÚ) č. 575/2013.  Vypočítajú sa ako riadok 22 vydelený riadkom 23. |
| EU-25a | **Z čoho vlastné zdroje a podriadené záväzky**  Na účely tohto riadku sa suma vlastných zdrojov a oprávnených záväzkov, ktoré sa započítavajú do MREL, vyjadruje ako percentuálny podiel celkovej hodnoty rizikovej expozície vypočítanej v súlade s článkom 92 ods. 3 nariadenia (EÚ) č. 575/2013.  Vypočítajú sa ako riadok 22a vydelený riadkom 23. |
| 26 | **Vlastné zdroje a oprávnené záväzky ako percentuálny podiel TEM**  Na účely tohto riadku sa v súlade s článkom 45 ods. 2 písm. b) smernice 2014/59/EÚ a článkom 92a nariadenia (EÚ) č. 575/2013 suma vlastných zdrojov a oprávnených záväzkov, ktoré sa započítavajú do MREL alebo prípadne TLAC, vyjadruje ako percentuálny podiel veľkosti celkovej expozície vypočítanej v súlade s článkom 429 ods. 4 a článkom 429a nariadenia (EÚ) č. 575/2013.  Vypočítajú sa ako riadok 22 vydelený riadkom 24. |
| EU-26a | **Z čoho vlastné zdroje a podriadené záväzky**  Na účely tohto riadku sa suma vlastných zdrojov a oprávnených záväzkov, ktoré sa započítavajú do MREL, vyjadruje ako percentuálny podiel veľkosti celkovej expozície vypočítanej v súlade s článkom 429 ods. 4 a článkom 429a nariadenia (EÚ) č. 575/2013.  Vypočítajú sa ako riadok 22a vydelený riadkom 24. |
| 27 | **CET1 (ako percentuálny podiel TREA) dostupný po splnení požiadaviek skupiny, ktorej krízová situácia sa rieši**  Suma CET1 vyjadrená ako percentuálny podiel veľkosti celkovej expozície, ktorá sa rovná nule alebo je kladná, dostupná po splnení každej z požiadaviek uvedených v článku 141a ods. 1 písm. a), b) a c) smernice 2013/36/EÚ a vyššej z týchto požiadaviek:  a) ak je to uplatniteľné, požiadavka na vlastné zdroje a oprávnené záväzky pre G-SII stanovená v článku 92a nariadenia (EÚ) č. 575/2013, keď sa vypočítava v súlade s odsekom 1 písm. a) uvedeného článku, a  b) minimálna požiadavka na vlastné zdroje a oprávnené záväzky stanovená v článku 45 smernice 2014/59/EÚ, keď sa vypočítava v súlade s odsekom 2 písm. a) uvedeného článku.  Zverejňovaný údaj musí byť rovnaký v stĺpci MREL aj v stĺpci TLAC.  Zohľadňuje sa v ňom vplyv prechodných ustanovení na vlastné zdroje a oprávnené záväzky, celková hodnota rizikovej expozície a samotné požiadavky. Nezohľadňujú sa usmernenia týkajúce sa dodatočných vlastných zdrojov, ako sa uvádza v článku 104b smernice 2013/36/EÚ, ani požiadavka na kombinovaný vankúš uvedená v článku 128 prvom pododseku bode 6 uvedenej smernice. |
| 28 | **Požiadavka na kombinovaný vankúš špecifický pre inštitúciu**  Požiadavka na kombinovaný vankúš špecifický pre inštitúciu v zmysle vymedzenia v článku 128 prvom pododseku bode 6 smernice 2013/36/EÚ, vyjadrená ako percentuálny podiel celkovej hodnoty rizikovej expozície a uplatniteľná na skupinu, ktorej krízová situácia sa rieši, v súlade s prvým pododsekom bodom 6 uvedeného článku. |
| 29 | **Požiadavka na kombinovaný vankúš špecifický pre inštitúciu – z čoho požiadavka na vankúš na zachovanie kapitálu**  Hodnota kombinovaného vankúša špecifického pre inštitúciu (vyjadrená ako percentuálny podiel celkovej hodnoty rizikovej expozície), ktorá súvisí s požiadavkou na vankúš na zachovanie kapitálu. |
| 30 | **Požiadavka na kombinovaný vankúš špecifický pre inštitúciu – z čoho požiadavka na proticyklický vankúš**  Hodnota kombinovaného vankúša špecifického pre inštitúciu (vyjadrená ako percentuálny podiel celkovej hodnoty rizikovej expozície), ktorá súvisí s požiadavkou na proticylický vankúš. |
| 31 | **Požiadavka na kombinovaný vankúš špecifický pre inštitúciu – z čoho požiadavka na vankúš na krytie systémového rizika**  Hodnota kombinovaného vankúša špecifického pre inštitúciu (vyjadrená ako percentuálny podiel celkovej hodnoty rizikovej expozície), ktorá súvisí s požiadavkou na vankúš na krytie systémového rizika. |
| EU-31a | **Požiadavka na kombinovaný vankúš špecifický pre inštitúciu – z čoho vankúš pre globálnu systémovo významnú inštitúciu (G-SII) alebo inak systémovo významnú inštitúciu (O-SII)**  Hodnota kombinovaného vankúša špecifického pre inštitúciu (vyjadrená ako percentuálny podiel celkovej hodnoty rizikovej expozície), ktorá súvisí s požiadavkou na vankúš pre G-SII alebo O-SII. |
| EU-32 | **Celková hodnota vylúčených záväzkov uvedených v článku 72a ods. 2 nariadenia (EÚ) č. 575/2013** |

4. EU iLAC: Interná kapacita na absorpciu strát: interná MREL a prípadne požiadavka na vlastné zdroje a oprávnené záväzky pre G-SII mimo EÚ (interná TLAC)

7. V tomto vzore sa zverejňujú vlastné zdroje a oprávnené záväzky subjektov, ktoré nie sú samy subjektmi, ktorých krízová situácia sa rieši, na účely požiadavky na vlastné zdroje a oprávnené záväzky stanovenej v článku 45f smernice 2014/59/EÚ (interná MREL), ako aj požiadavky na vlastné zdroje a oprávnené záväzky pre G-SII mimo EÚ uplatniteľnej na významné dcérske spoločnosti G-SII z tretích krajín stanovenej v článku 92b nariadenia (EÚ) č. 575/2013 (interná TLAC).

|  |  |
| --- | --- |
| **Stĺpce** | **Odkazy na právne predpisy a pokyny** |
| a | Subjekty zverejňujú v tomto stĺpci príslušné informácie o internej MREL v súlade s článkami 45 a 45f smernice 2014/59/EÚ. |
| b | Subjekty, ktoré sú významnými dcérskymi spoločnosťami G-SII mimo EÚ podľa článku 92b nariadenia (EÚ) č. 575/2013, zverejňujú v tomto stĺpci príslušné informácie o internej TLAC v súlade s článkom 92b nariadenia (EÚ) č. 575/2013. |
| c | Kvalitatívne informácie týkajúce sa uplatniteľnej požiadavky a úrovne uplatňovania. |

|  |  |
| --- | --- |
| **Riadok** | **Odkazy na právne predpisy a pokyny** |
| EU-1 | **Vzťahuje sa na subjekt požiadavka na vlastné zdroje a oprávnené záväzky pre G-SII mimo EÚ? (ÁNO/NIE)**  Údaj o tom, či sa na subjekt vzťahuje požiadavka na internú TLAC podľa článku 92b nariadenia (EÚ) č. 575/2013. |
| EU-2 | **Ak je v riadku EU-1 uvedená odpoveď „áno“, je požiadavka uplatniteľná na konsolidovanom alebo individuálnom základe? (K/I)**  Údaj o tom, či sa podľa článku 18 nariadenia (EÚ) č. 575/2013 na subjekt vzťahuje požiadavka na internú TLAC na konsolidovanom alebo individuálnom základe.  Ak ide o požiadavku na konsolidovanom základe, celý tento vzor sa vypĺňa na konsolidovanom základe. Vo všetkých ostatných prípadoch sa tento vzor vypĺňa na individuálnom základe. |
| EU-2a | **Vzťahuje sa na subjekt interná MREL? (ÁNO/NIE)**  Údaj o tom, či sa na subjekt vzťahuje MREL podľa článku 45 a článku 45f smernice 2014/59/EÚ. |
| EU-2b | **Ak je v riadku EU-2a uvedená odpoveď „áno“, je požiadavka uplatniteľná na konsolidovanom alebo individuálnom základe? (K/I)**  Údaj o tom, či sa na subjekt vzťahuje interná MREL na konsolidovanom alebo individuálnom základe.  Ak ide o požiadavku na konsolidovanom základe, celý tento vzor sa vypĺňa na konsolidovanom základe. Vo všetkých ostatných prípadoch sa tento vzor vypĺňa na individuálnom základe. |
| EU-3 | **Vlastný kapitál Tier 1 (CET1)**  Článok 50 nariadenia (EÚ) č. 575/2013.  Kapitál CET1 na individuálnom alebo prípadne konsolidovanom základe v súlade s článkom 50 nariadenia (EÚ) č. 575/2013. |
| EU-4 | **Oprávnený dodatočný kapitál Tier 1**  Článok 61 nariadenia (EÚ) č. 575/2013.  Nástroje dodatočného kapitálu Tier 1 sa zohľadňujú len vtedy, ak spĺňajú kritériá stanovené v článku 92b nariadenia (EÚ) č. 575/2013 a v článku 45f ods. 2 písm. b) bode ii) smernice 2014/59/EÚ.  V prípade internej MREL sa zahŕňajú nástroje uvedené v článku 89 ods. 2 štvrtom pododseku smernice 2014/59/EÚ, ak sa uplatňuje uvedený odsek. Nástroje upravené právom tretej krajiny sa zahŕňajú len vtedy, ak spĺňajú požiadavky článku 55 smernice 2014/59/EÚ. |
| EU-5 | **Oprávnený kapitál Tier 2**  Článok 71 nariadenia (EÚ) č. 575/2013.  Nástroje kapitálu Tier 2 sa zohľadňujú len vtedy, ak spĺňajú kritériá stanovené v článku 92b nariadenia (EÚ) č. 575/2013 a v článku 45f ods. 2 písm. b) bode ii) smernice 2014/59/EÚ.  V prípade internej MREL sa zahŕňajú nástroje uvedené v článku 89 ods. 2 štvrtom pododseku smernice 2014/59/EÚ, ak sa uplatňuje uvedený odsek. Nástroje upravené právom tretej krajiny sa zahŕňajú len vtedy, ak spĺňajú požiadavky článku 55 smernice 2014/59/EÚ. |
| EU-6 | **Oprávnené vlastné zdroje**  Súčet kapitálu CET1, oprávneného dodatočného kapitálu Tier 1 a oprávneného kapitálu Tier 2. |
| EU-7 | **Oprávnené záväzky**  *Interná MREL*  Oprávnené záväzky, ktoré spĺňajú podmienky stanovené v článku 45f ods. 2 smernice 2014/59/EÚ, prípadne aj so zreteľom na článok 89 ods. 2 štvrtý pododsek uvedenej smernice.  Pri nástrojoch upravených právom tretej krajiny sa nástroj uvádza v tomto riadku len vtedy, ak spĺňa požiadavky článku 55 smernice 2014/59/EÚ.  Ak orgán pre riešenie krízových situácií dcérskej spoločnosti povolí subjektu splniť internú MREL zárukami, do tohto riadku sa zahŕňa aj suma záruk, ktoré poskytuje subjekt, ktorého krízová situácia sa rieši, a ktoré spĺňajú všetky podmienky stanovené v článku 45f ods. 5 smernice 2014/59/EÚ.  *Interná TLAC*  Suma oprávnených záväzkov sa vypočítava v súlade s článkom 72k nariadenia (EÚ) č. 575/2013, ak uvedené záväzky spĺňajú podmienky stanovené v článku 92b ods. 2 uvedeného nariadenia. |
| EU-8 | **Oprávnené záväzky – z čoho povolené záruky**  Ak orgán pre riešenie krízových situácií dcérskej spoločnosti povolí subjektu splniť internú MREL zárukami, suma záruk, ktoré poskytuje subjekt, ktorého krízová situácia sa rieši, a ktoré spĺňajú všetky podmienky stanovené v článku 45f ods. 5 smernice 2014/59/EÚ. |
| EU-9a | **(Úpravy)**  Záporná hodnota  Odpočty alebo ekvivalent požadované v súlade s metódou stanovenou v delegovanom nariadení uvedenom v článku 45f ods. 6 smernice 2014/59/EÚ. |
| EU-9b | **Vlastné zdroje a položky oprávnených záväzkov po úpravách**  *Interná MREL*  Sumy oprávnených vlastných zdrojov a oprávnených záväzkov subjektu, po odpočítaní úprav, započítaných do internej MREL, ako sa stanovuje v článku 45f ods. 2 smernice 2014/59/EÚ, prípadne aj so zreteľom na článok 89 ods. 2 štvrtý pododsek uvedenej smernice. Pri nástrojoch upravených právom tretej krajiny sa nástroj uvádza v tomto riadku len vtedy, ak spĺňa požiadavky článku 55 smernice 2014/59/EÚ.  Vypočítajú sa ako súčet riadku EU-6, riadku EU-7 a riadku EU-9a.  *Interná TLAC*  Oprávnené vlastné zdroje a oprávnené záväzky, ktoré sa započítavajú do požiadavky na vlastné zdroje a oprávnené záväzky pre G-SII mimo EÚ, ako sa stanovuje v článku 92b ods. 2 nariadenia (EÚ) č. 575/2013. Vypočíta sa ako súčet riadku EU-6 a riadku EU-7. |
| EU-10 | **Celková hodnota rizikovej expozície (TREA)**  Celková hodnota rizikovej expozície individuálneho subjektu alebo prípadne konsolidovanej skupiny, na úrovni ktorých boli požiadavky stanovené, v súlade s článkom 18 ods. 1 posledným pododsekom nariadenia (EÚ) č. 575/2013.  Celková hodnota rizikovej expozície vykazovaná v tomto riadku je celková hodnota rizikovej expozície, ktorá je základom pre súlad s požiadavkami článku 45 smernice 2014/59/EÚ alebo prípadne článku 92b nariadenia (EÚ) č. 575/2013. |
| EU-11 | **Veľkosť celkovej expozície (TEM)**  Veľkosť celkovej expozície (menovateľ ukazovateľa finančnej páky) individuálneho subjektu alebo prípadne konsolidovanej skupiny, na úrovni ktorých boli požiadavky stanovené, v súlade s článkom 429 ods. 4 a článkom 429a nariadenia (EÚ) č. 575/2013.  Veľkosť celkovej expozície vykazovaná v tomto riadku je veľkosť celkovej expozície, ktorá je základom pre súlad s požiadavkami článku 45 smernice 2014/59/EÚ alebo prípadne článku 92b nariadenia (EÚ) č. 575/2013. |
| EU-12 | **Vlastné zdroje a oprávnené záväzky ako percentuálny podiel TREA**  Pomer vlastných zdrojov a oprávnených záväzkov vyjadrený ako percentuálny podiel celkovej hodnoty rizikovej expozície  Vypočíta sa ako riadok EU-9b vydelený riadkom EU-10. |
| EU-13 | **Vlastné zdroje a oprávnené záväzky ako percentuálny podiel TREA – z čoho povolené záruky**  Ak orgán pre riešenie krízových situácií dcérskej spoločnosti povolí subjektu splniť internú MREL zárukami, suma záruk, ktoré poskytuje subjekt, ktorého krízová situácia sa rieši, a ktoré spĺňajú podmienky stanovené v článku 45f ods. 5 smernice 2014/59/EÚ, vyjadrená ako percentuálny podiel celkovej hodnoty rizikovej expozície.  Vypočíta sa ako riadok EU-8 vydelený riadkom EU-10. |
| EU-14 | **Vlastné zdroje a oprávnené záväzky ako percentuálny podiel TEM**  Pomer vlastných zdrojov a oprávnených záväzkov vyjadrený ako percentuálny podiel veľkosti celkovej expozície.  Vypočíta sa ako riadok EU-9b vydelený riadkom EU-11. |
| EU-15 | **Vlastné zdroje a oprávnené záväzky ako percentuálny podiel TEM – z čoho povolené záruky**  Ak orgán pre riešenie krízových situácií dcérskej spoločnosti povolí subjektu splniť internú MREL zárukami, suma záruk, ktoré poskytuje subjekt, ktorého krízová situácia sa rieši, a ktoré spĺňajú podmienky stanovené v článku 45f ods. 5 smernice 2014/59/EÚ, vyjadrená ako percentuálny podiel veľkosti celkovej expozície.  Vypočíta sa ako riadok EU-8 vydelený riadkom EU-11. |
| EU-16 | **CET1 (ako percentuálny podiel TREA) dostupný po splnení požiadaviek subjektu**  Suma CET1, ktorá sa rovná nule alebo je kladná, dostupná po splnení každej z požiadaviek uvedených v článku 141a ods. 1 písm. a), b) a c) smernice 2013/36/EÚ a vyššej z týchto požiadaviek:  a) ak je to uplatniteľné, požiadavka na vlastné zdroje a oprávnené záväzky pre G-SII mimo EÚ podľa článku 92b nariadenia (EÚ) č. 575/2013, keď sa vypočítava v súlade článkom 92b ods. 1 nariadenia (EÚ) č. 575/2013 ako 90 % požiadavky uvedenej v článku 92a ods. 1 písm. a) uvedeného nariadenia, a  b) minimálna požiadavka na vlastné zdroje a oprávnené záväzky podľa článku 45f smernice 2014/59/EÚ, keď sa vypočítava v súlade s článkom 45 ods. 2 písm. a) uvedenej smernice.  Zverejňovaný údaj musí byť rovnaký v stĺpci MREL aj v stĺpci TLAC.  Zohľadňuje sa v ňom vplyv prechodných ustanovení na vlastné zdroje a oprávnené záväzky, celková hodnota rizikovej expozície a samotné požiadavky. Nezohľadňujú sa usmernenia týkajúce sa dodatočných vlastných zdrojov, ako sa uvádza v článku 104b smernice 2013/36/EÚ, ani požiadavka na kombinovaný vankúš uvedená v článku 128 prvom pododseku bode 6 uvedenej smernice. |
| EU-17 | **Požiadavka na kombinovaný vankúš špecifický pre inštitúciu**  Požiadavka na kombinovaný vankúš špecifický pre inštitúciu v zmysle vymedzenia v článku 128 prvom pododseku bode 6 smernice 2013/36/EÚ, vyjadrená ako percentuálny podiel celkovej hodnoty rizikovej expozície a uplatniteľná na subjekt v súlade s článkom 128 prvým pododsekom bodom 6 smernice 2013/36/EÚ. |
| EU-18 | **Požiadavka vyjadrená ako percentuálny podiel TREA**  *Interná MREL*  Požiadavka na vlastné zdroje a oprávnené záväzky uplatniteľná na subjekt v súlade s článkom 45f smernice 2014/59/EÚ, vyjadrená ako percentuálny podiel celkovej hodnoty rizikovej expozície (na individuálnej alebo prípadne konsolidovanej úrovni).  *Interná TLAC*  Požiadavka stanovená v článku 92b nariadenia (EÚ) č. 575/2013, vyjadrená ako percentuálny podiel celkovej hodnoty rizikovej expozície (na individuálnej alebo prípadne konsolidovanej úrovni). |
| EU-19 | **Požiadavka vyjadrená ako percentuálny podiel TREA – z čoho časť požiadavky, ktorú možno splniť zárukou**  Prípadne časť požiadavky na vlastné zdroje a oprávnené záväzky vyjadrená ako percentuálny podiel celkovej hodnoty rizikovej expozície, ktorú možno splniť zárukou, ktorú poskytuje subjekt, ktorého krízová situácia sa rieši, v súlade s článkom 45f ods. 5 smernice 2014/59/EÚ. |
| EU-20 | **Požiadavka vyjadrená ako percentuálny podiel TEM**  *Interná MREL*  Požiadavka na vlastné zdroje a oprávnené záväzky uplatniteľná na subjekt v súlade s článkom 45f smernice 2014/59/EÚ, vyjadrená ako percentuálny podiel veľkosti celkovej expozície (na individuálnej úrovni alebo prípadne konsolidovanej úrovni materskej spoločnosti v EÚ).  *Interná TLAC*  Požiadavka stanovená v článku 92b nariadenia (EÚ) č. 575/2013, vyjadrená ako percentuálny podiel veľkosti celkovej expozície (na individuálnej alebo prípadne konsolidovanej úrovni). |
| EU-21 | **Požiadavka vyjadrená ako percentuálny podiel TEM – z čoho časť požiadavky, ktorú možno splniť zárukou**  Prípadne časť požiadavky na vlastné zdroje a oprávnené záväzky vyjadrená ako percentuálny podiel veľkosti celkovej expozície, ktorú možno splniť zárukou, ktorú poskytuje subjekt, ktorého krízová situácia sa rieši, v súlade s článkom 45f ods. 5 smernice 2014/59/EÚ. |
| EU-22 | | **Celková hodnota vylúčených záväzkov uvedených v článku 72a ods. 2 nariadenia (EÚ) č. 575/2013** |

5. EU TLAC2: Poradie veriteľov – subjekty, ktoré nie sú samy subjektmi, ktorých krízová situácia sa rieši

8. Informácie zahrnuté vo vzore EU TLAC2 sa zverejňujú na úrovni individuálneho subjektu.

9. Vzor EU TLAC2 existuje v dvoch verziách, EU TLAC2a a EU TLAC2b. Vzor TLAC2a zachytáva všetky finančné prostriedky, ktoré majú rovnaké alebo podriadené postavenie vo vzťahu k nástrojom oprávneným z hľadiska MREL, vrátane vlastných zdrojov a ostatných kapitálových nástrojov. Vzor EU TLAC2b zachytáva len vlastné zdroje a záväzky oprávnené na splnenie požiadavky uvedenej v článku 45 smernice 2014/59/EÚ v súlade s článkom 45f uvedenej smernice.

10. V súlade s článkom 13 ods. 2 tohto nariadenia si subjekty, na ktoré sa nevzťahuje povinnosť spĺňať požiadavku uvedenú v článku 92b nariadenia (EÚ) č. 575/2013, ale na ktoré sa vzťahuje povinnosť spĺňať požiadavku uvedenú v článku 45 smernice 2014/59/EÚ v súlade s článkom 45f uvedenej smernice, môžu vybrať, či na splnenie požiadavky na zverejnenie stanovenej v článku 45i ods. 3 písm. b) smernice 2014/59/EÚ použijú vzor EU TLAC2a alebo EU TLAC2b.

11. Od dátumu začatia uplatňovania článku 45i ods. 3 smernice 2014/59/EÚ emitujúce subjekty zverejňujú vo vzore TLAC2a záväzky, ktoré sú potenciálne oprávnené na splnenie požiadaviek na internú MREL a internú TLAC. Pred uvedeným dátumom emitujúce subjekty zverejňujú záväzky, ktoré sú potenciálne oprávnené na splnenie požiadavky na internú TLAC.

12. Nesplatené sumy uvedené v riadkoch sa musia rozčleniť podľa postavení v konkurznom konaní na základe konkurzného práva emitujúceho subjektu, a to bez ohľadu na rozhodné právo nástroja.

13. Poradia v konkurznom konaní sú tie poradia, ktoré oznamuje príslušný orgán pre riešenie krízových situácií v súlade so štandardizovanou prezentáciou uvedenou v článku 8 tohto nariadenia.

14. Postavenia sa uvádzajú od najpodriadenejších po nadriadenejšie. Stĺpce týkajúce sa postavenia sa musia pridávať dovtedy, kým sa nezverejnia najnadriadenejšie potenciálne oprávnené nástroje.

15. Suma, ktorá sa priradí ku každému postaveniu, sa ďalej rozčlení na sumy, ktoré vlastní subjekt, ktorého krízová situácia sa rieši, vrátane súm, ktoré priamo alebo nepriamo vlastní subjekt, ktorého krízová situácia sa rieši, prostredníctvom subjektov v reťazci vlastníctva, ak je to uplatniteľné; a prípadne aj iné sumy, ktoré nie sú vo vlastníctve subjektu, ktorého krízová situácia sa rieši. Celková suma za každý riadok sa vypĺňa do posledného stĺpca každého riadku.

|  |  |
| --- | --- |
| **Riadky** | **Odkazy na právne predpisy a pokyny** |
| 1 | **Prázdna množina v EÚ** |
| 2 | **Opis postavenia v konkurznom konaní (voľný text)**  Počet postavení v konkurznom konaní (n) v hierarchii veriteľov bude závisieť od súboru záväzkov emitujúceho subjektu. Opis by mal zahŕňať špecifikáciu druhov pohľadávok, ktoré patria do daného postavenia v konkurznom konaní (napr. nástroje CET1, nástroje kapitálu Tier 2).  Pre každé postavenie v konkurznom konaní je k dispozícii jeden stĺpec, v ktorom je celá suma v držbe subjektu, ktorého krízová situácia sa rieši, a to vrátane súm, ktoré priamo alebo nepriamo vlastní subjekt, ktorého krízová situácia sa rieši, prostredníctvom subjektov v reťazci vlastníctva, a druhý stĺpec, v ktorom časť sumy pri príslušnom postavení držia aj vlastníci, ktorí nie sú subjektom, ktorého krízová situácia sa rieši. |
| 3 | **Záväzky a vlastné zdroje**  Suma vlastných zdrojov, oprávnených záväzkov a záväzkov, ktoré majú nižšie alebo rovnaké postavenie ako vlastné zdroje alebo oprávnené záväzky.  To zahŕňa aj záväzky vylúčené zo záchrany pomocou vnútorných zdrojov.  Tento riadok sa neuplatňuje vo vzore EU TLAC2b. |
| 4 | **Záväzky a vlastné zdroje – z čoho vylúčené záväzky**  Rozčlenenie záväzkov vylúčených podľa článku 72a ods. 2 nariadenia (EÚ) č. 575/2013 alebo článku 44 ods. 2 smernice 2014/59/EÚ a prípadne článku 44 ods. 3 smernice 2014/59/EÚ.  Tento riadok sa neuplatňuje vo vzore EU TLAC2b. |
| 5 | **Záväzky a vlastné zdroje mínus vylúčené záväzky**  Záväzky a vlastné zdroje po odpočítaní vylúčených záväzkov.  Tento riadok sa neuplatňuje vo vzore EU TLAC2b. |
| 6 | **Podmnožina záväzkov a vlastných zdrojov po odpočítaní vylúčených záväzkov, ktoré sú vlastnými zdrojmi a oprávnenými záväzkami na účely internej MREL/internej TLAC**  Rozčlenenie sumy vlastných zdrojov a oprávnených záväzkov na účely internej MREL alebo na účely internej TLAC, podľa toho, čo je uplatniteľné v súlade s odsekom 11 uvedeným vyššie. |
| 7 | **Z čoho zostatková splatnosť ≥ 1 rok a < 2 roky**  Podmnožina riadku 6 s príslušnou zostatkovou splatnosťou. |
| 8 | **Z čoho zostatková splatnosť ≥ 2 roky a < 5 rokov**  Podmnožina riadku 6 s príslušnou zostatkovou splatnosťou. |
| 9 | **Z čoho zostatková splatnosť ≥ 5 rokov a < 10 rokov**  Podmnožina riadku 6 s príslušnou zostatkovou splatnosťou. |
| 10 | **Z čoho zostatková splatnosť ≥ 10 rokov, ale okrem trvalých cenných papierov**  Podmnožina riadku 6 s príslušnou zostatkovou splatnosťou. |
| 11 | **Z čoho trvalé cenné papiere**  Podmnožina riadku 6, ktorú tvoria trvalé cenné papiere. |

6. EU TLAC3: Poradie veriteľov – subjekt, ktorého krízová situácia sa rieši

16. Informácie zahrnuté vo vzore EU TLAC3 sa zverejňujú na úrovni individuálneho subjektu.

17. Vzor EU TLAC3 existuje v dvoch verziách, EU TLAC3a a EU TLAC3b. Vzor EU TLAC3a zachytáva všetky finančné prostriedky, ktoré majú rovnaké alebo podriadené postavenie vo vzťahu k nástrojom potenciálne oprávneným z hľadiska MREL, vrátane vlastných zdrojov a ostatných kapitálových nástrojov. Sumy, ktoré sú neoprávnené len v dôsledku požiadaviek týkajúcich sa podriadenia, sa uvádzajú v riadku zodpovedajúcom príslušnému postaveniu v konkurznom konaní v plnom rozsahu, t. j. bez uplatnenia horných ohraničení. Vzor EU TLAC3b zachytáva len vlastné zdroje a záväzky oprávnené na splnenie požiadavky uvedenej v článku 45 smernice 2014/59/EÚ v súlade s článkom 45e uvedenej smernice.

18. V súlade s článkom 14 ods. 2 tohto nariadenia si subjekty, na ktoré sa nevzťahuje povinnosť spĺňať požiadavku uvedenú v článku 92a nariadenia (EÚ) č. 575/2013, ale na ktoré sa vzťahuje povinnosť spĺňať požiadavku uvedenú v článku 45 smernice 2014/59/EÚ v súlade s článkom 45e uvedenej smernice, môžu vybrať, či na splnenie požiadavky na zverejnenie stanovenej v článku 45i ods. 3 písm. b) smernice 2014/59/EÚ použijú vzor EU TLAC3a alebo EU TLAC3b.

19. Od dátumu začatia uplatňovania článku 45i ods. 3 smernice 2014/59/EÚ emitujúce subjekty zverejňujú vo vzore EU TLAC3a záväzky, ktoré sú potenciálne oprávnené na splnenie požiadaviek MREL a TLAC. Pred uvedeným dátumom emitujúce subjekty zverejňujú záväzky, ktoré sú potenciálne oprávnené na splnenie požiadavky na internú TLAC.

20. Nesplatené sumy uvedené v riadkoch 2 až 10 sa musia rozčleniť podľa postavenia v konkurznom konaní na základe konkurzného práva emitujúceho subjektu, a to bez ohľadu na rozhodné právo nástroja.

21. Postavenia v konkurznom konaní sú tie postavenia, ktoré oznamuje príslušný orgán pre riešenie krízových situácií v súlade so štandardizovanou prezentáciou uvedenou v príslušnom vzore na vykazovanie.

22. Postavenia sa uvádzajú od najpodriadenejších po nadriadenejšie. Stĺpce týkajúce sa postavenia sa musia pridávať dovtedy, kým sa nezverejnia najnadriadenejšie potenciálne oprávnené nástroje.

|  |  |
| --- | --- |
| **Riadky** | **Odkazy na právne predpisy a pokyny** |
| 1 | **Opis postavenia v konkurznom konaní (voľný text)**  Počet postavení v konkurznom konaní (n) v hierarchii veriteľov bude závisieť od súboru záväzkov subjektu. Pre každé postavenie v konkurznom konaní je k dispozícii jeden stĺpec. Opis by mal zahŕňať špecifikáciu druhov pohľadávok, ktoré patria do daného postavenia v konkurznom konaní (napr. nástroje CET1, nástroje kapitálu Tier 2). |
| 2 | **Záväzky a vlastné zdroje**  Suma vlastných zdrojov, oprávnených záväzkov a záväzkov, ktoré majú nižšie alebo rovnaké postavenie ako vlastné zdroje alebo oprávnené záväzky.  To zahŕňa aj záväzky vylúčené zo záchrany pomocou vnútorných zdrojov.  Tento riadok sa neuplatňuje vo vzore EU TLAC3b. |
| 3 | **Záväzky a vlastné zdroje – z čoho vylúčené záväzky**  Rozčlenenie záväzkov vylúčených podľa článku 72a ods. 2 nariadenia (EÚ) č. 575/2013 alebo článku 44 ods. 2 smernice 2014/59/EÚ a prípadne článku 44 ods. 3 uvedenej smernice.  Tento riadok sa neuplatňuje vo vzore EU TLAC3b. |
| 4 | **Záväzky a vlastné zdroje mínus vylúčené záväzky**  Záväzky a vlastné zdroje po odpočítaní vylúčených záväzkov.  Tento riadok sa neuplatňuje vo vzore EU TLAC3b. |
| 5 | **Podmnožina záväzkov a vlastných zdrojov po odpočítaní vylúčených záväzkov, ktoré sú vlastnými zdrojmi a záväzkami potenciálne oprávnenými na splnenie MREL/TLAC**  Rozčlenenie sumy vlastných zdrojov a záväzkov oprávnených na účely MREL alebo na účely TLAC, podľa toho, čo je uplatniteľné v súlade s odsekom 19 uvedeným vyššie, bez uplatnenia horných ohraničení na vykázanie nepodriadených záväzkov. |
| 6 | **Z čoho zostatková splatnosť ≥ 1 rok a < 2 roky**  Podmnožina riadku 5 s príslušnou zostatkovou splatnosťou. |
| 7 | **Z čoho zostatková splatnosť ≥ 2 roky a < 5 rokov**  Podmnožina riadku 5 s príslušnou zostatkovou splatnosťou. |
| 8 | **Z čoho zostatková splatnosť ≥ 5 rokov a < 10 rokov**  Podmnožina riadku 5 s príslušnou zostatkovou splatnosťou. |
| 9 | **Z čoho zostatková splatnosť ≥ 10 rokov, ale okrem trvalých cenných papierov**  Podmnožina riadku 5 s príslušnou zostatkovou splatnosťou. |
| 10 | **Z čoho trvalé cenné papiere**  Podmnožina riadku 5, ktorú tvoria trvalé cenné papiere. |