**ΠΑΡΑΡΤΗΜΑ ΙΙΙ**

**Μέρος I: Ενιαίο μοντέλο σημείων δεδομένων**

Όλα τα στοιχεία δεδομένων που περιλαμβάνονται στα παραρτήματα I και II μετατρέπονται σε ένα ενιαίο μοντέλο σημείων δεδομένων, που είναι η βάση για ενιαία συστήματα πληροφορικής των ιδρυμάτων, των αρμόδιων αρχών και των αρχών εξυγίανσης.

Το ενιαίο μοντέλο σημείων δεδομένων πληροί τα κατωτέρω κριτήρια:

α) παρέχει δομημένη απεικόνιση όλων των στοιχείων δεδομένων που περιλαμβάνονται στο παράρτημα I·

β) προσδιορίζει όλες τις επιχειρηματικές έννοιες που περιλαμβάνονται στα παραρτήματα I και II·

γ) προβλέπει ένα λεξικό δεδομένων, που προσδιορίζει τις ετικέτες πινάκων, τις ετικέτες τεταγμένων, τις ετικέτες αξόνων, τις ετικέτες τομέων, τις ετικέτες διαστάσεων και τις ετικέτες μελών·

δ) προβλέπει δείκτες μέτρησης, που προσδιορίζουν την ιδιότητα ή το ποσό των σημείων δεδομένων·

ε) παρέχει ορισμούς των σημείων δεδομένων, που εκφράζονται ως σύνθεση των χαρακτηριστικών τα οποία προσδιορίζουν μονοσήμαντα την έννοια·

στ) περιέχει όλες τις σχετικές τεχνικές προδιαγραφές που είναι αναγκαίες για την ανάπτυξη λύσεων πληροφορικής για την υποβολή αναφορών με ενιαία εποπτικά στοιχεία.

**Μέρος II: Κανόνες επικύρωσης**

Τα σημεία δεδομένων που περιλαμβάνονται στα παραρτήματα I και II υπόκεινται σε κανόνες επικύρωσης, που διασφαλίζουν την ποιότητα και τη συνεκτικότητα των δεδομένων.

Οι κανόνες επικύρωσης πληρούν τα κατωτέρω κριτήρια:

α) προσδιορίζουν τη λογική σχέση μεταξύ των σχετικών σημείων δεδομένων·

β) περιλαμβάνουν φίλτρα και προϋποθέσεις που καθορίζουν ένα σύνολο δεδομένων για το οποίο εφαρμόζεται ο κανόνας επικύρωσης·

γ) ελέγχουν τη συνεκτικότητα των υποβαλλόμενων δεδομένων·

δ) ελέγχουν την ακρίβεια των υποβαλλόμενων δεδομένων·

ε) προβλέπουν προκαθορισμένες τιμές, που εφαρμόζονται στις περιπτώσεις στις οποίες δεν έχουν υποβληθεί οι σχετικές πληροφορίες.