**PRILOGA III**

**Del I: Enotni model podatkovnih točk**

Vsi podatki iz prilog I in II k tej uredbi se pretvorijo v enotni model podatkovnih točk, ki je podlaga za enotne informacijske sisteme institucij, pristojnih organov in organov za reševanje.

Enotni model podatkovnih točk izpolnjuje naslednja merila:

(a) zagotavlja strukturirano predstavitev vseh podatkov iz Priloge I;

(b) določa vse poslovne koncepte iz prilog I in II k tej uredbi;

(c) zagotavlja podatkovni slovar, v katerem so navedene oznake razpredelnic, oznake ordinat, oznake osi, oznake domen, oznake razsežnosti in oznake članov;

(d) zagotavlja metrike, ki opredeljujejo lastnosti ali količino podatkovnih točk;

(e) zagotavlja opredelitve podatkovnih točk, ki so izražene kot skupek značilnosti, ki nedvoumno določajo koncept;

(f) vsebuje vse ustrezne tehnične specifikacije, potrebne za razvoj informacijskih rešitev za poročanje, ki proizvajajo enotne nadzorniške podatke.

**Del II: Validacijska pravila**

Za podatke iz prilog I in II k tej uredbi se uporabljajo validacijska pravila, ki zagotavljajo njihovo kakovost in skladnost.

Validacijska pravila izpolnjujejo naslednja merila:

(a) opredeljujejo logična razmerja med zadevnimi podatkovnimi točkami;

(b) vključujejo filtre ter predpogoje, ki opredeljujejo niz podatkov, za katerega se uporablja validacijsko pravilo;

(c) preverjajo doslednost sporočenih podatkov;

(d) preverjajo točnost sporočenih podatkov;

(e) določajo privzete vrednosti, ki se uporabijo, če zadevne informacije niso bile sporočene.