**III PRIEDAS**

**I dalis. Bendras duomenų vienetų modelis**

Visi I ir II prieduose nurodyti duomenų straipsniai yra pakeičiami bendru duomenų vienetų modeliu, kuris yra įstaigų, kompetentingų institucijų ir pertvarkymo institucijų vienodų IT sistemų pagrindas.

Bendras duomenų vienetų modelis atitinka šiuos kriterijus:

a) jame visi I priede nustatyti duomenų straipsniai yra pateikiami struktūriškai;

b) jame identifikuojamos visos I ir II prieduose nustatytos veiklos sąvokos;

c) jame pateikiamas duomenų žodynas, kuriame identifikuojamos lentelių žymos, ordinačių žymos, ašių žymos, sričių žymos, aspektų žymos ir narių žymos;

d) jame pateikiami parametrai, kuriais apibrėžiamas duomenų vienetų pobūdis arba kiekis;

e) jame pateikiamos duomenų vienetų apibrėžtys, kuriose nurodomos ypatybės, pagal kurias vienareikšmiškai identifikuojama sąvoka;

f) jame pateikiamos visos atitinkamos techninės specifikacijos, būtinos informacijos teikimo IT sprendimams, pagal kuriuos rengiami vienodi priežiūros duomenys, sukurti.

**II dalis. Patvirtinimo taisyklės**

I ir II prieduose nustatytiems duomenų straipsniams taikomos patvirtinimo taisyklės, kuriomis užtikrinama duomenų kokybė ir nuoseklumas.

Patvirtinimo taisyklės atitinka šiuos kriterijus:

a) jomis apibrėžiami loginiai atitinkamų duomenų vienetų ryšiai;

b) jos apima filtrus ir prielaidas, kuriais apibrėžiamas duomenų rinkinys, kuriam taikoma patvirtinimo taisyklė;

c) jomis patikrinamas ataskaitinių duomenų nuoseklumas;

d) jomis patikrinamas ataskaitinių duomenų tikslumas;

e) jomis nustatomos standartinės vertės, taikytinos, kai atitinkama informacija nepateikta.