**ПРИЛОЖЕНИЕ III**

**Част I: Единен информационен модел**

Всички позиции за данни, изложени в приложения І и ІІ, се прехвърлят в единен информационен модел, който представлява основата за съгласуваните информационни системи на институциите и компетентните органи.

Единният информационен модел отговаря на следните критерии:

а) представя по структуриран начин всички позиции за данни, изложени в приложение I;

б) в него са установени всички стопански понятия, изложени в приложения I и ІІ;

в) осигурява речник на данните, в който са определени обозначенията на таблиците, обозначенията на ординатата, обозначенията на оста, обозначенията на областта, обозначенията на показателя и обозначенията на параметъра;

г) представя допълнителни показатели, определящи свойствата или стойността на данните;

д) включва определения на данните, които се изразяват като съвкупност от характеристики, позволяващи понятието да бъде еднозначно установено;

е) включва всички съответни технически спецификации, необходими за разработването на информационно-технологични решения за стандартизирано докладване на информация за надзорни цели.

**Част II: Правила за утвърждаване**

По отношение на позициите за данни, изложени в приложения I и II, се прилагат правила за утвърждаване, осигуряващи качеството и съгласуваността на данните.

Правилата за утвърждаване отговарят на следните критерии:

а) определят логическата връзка между съответните данни;

б) включват филтри и предварителни условия за определяне на набора от данни, спрямо които се прилагат;

в) проверяват съгласуваността на докладваните данни;

г) проверяват точността на докладваните данни;

д) определят стойности по подразбиране, които се прилагат, когато съответната информация не е била докладвана.