

RIALACHÁN CUR CHUN FEIDHME (AE) .../... ÓN gCOIMISIÚN

an XXX

lena leagtar síos caighdeáin theicniúla cur chun feidhme maidir le cur chun feidhme Rialachán (AE) Uimh. 575/2013 ó Pharlaimint na hEorpa agus ón gComhairle agus Treoir 2014/59/AE ó Pharlaimint na hEorpa agus ón gComhairle a mhéid a bhaineann le tuairisciú maoirseachta agus nochtadh poiblí an íoscheanglais le haghaidh cistí dílse agus dliteanais incháilithe

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint do Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus gnólachtaí infheistíochta agus lena leasaítear Rialachán (AE) Uimh. 648/2012[[1]](#footnote-1), agus go háirithe an cúigiú fomhír d’Airteagal 430(7) agus an cúigiú fomhír d’Airteagal 434a de,

Ag féachaint do Threoir 2014/59/AE ó Pharlaimint na hEorpa agus ón gComhairle an 15 Bealtaine 2014 lena mbunaítear creat chun institiúidí creidmheasa agus gnólachtaí infheistíochta a théarnamh agus a réiteach agus lena leasaítear Treoir 82/891/CEE ón gComhairle, agus Treoracha 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/AE, 2012/30/AE agus 2013/36/AE, agus Rialacháin (AE) Uimh. 1093/2010 agus (AE) Uimh. 648/2012 ó Pharlaimint na hEorpa agus ón gComhairle[[2]](#footnote-2), agus go háirithe Airteagal 45i(5) agus (6) de,

De bharr an mhéid seo a leanas:

1. Rinneadh íosleibhéal comhchuibhithe Bhileog Téarmaí (‘caighdeán TLAC') an Chumais Iomláin Ionsúcháin Caillteanais (TLAC) le haghaidh institiúidí domhanda a bhfuil tábhacht shistéamach leo (G-SIInna) ('ceanglas TLAC') a thabhairt isteach i reachtaíocht an Aontais le Rialachán (AE) 2019/876 ó Pharlaimint na hEorpa agus ón gComhairle[[3]](#footnote-3) lena leasaítear Rialachán (AE) Uimh. 575/2013. An forlíontán breise a bhaineann go sonrach le hinstitiúidí le haghaidh G-SIInna agus an ceanglas a bhaineann go sonrach le hinstitiúidí le haghaidh institiúidí nach G-SIInna iad, ar a dtugtar an t‑íoscheanglas le haghaidh cistí dílse agus dliteanais incháilithe (MREL), is le leasuithe spriocdhírithe a bunaíodh iad ar Threoir 2014/59/AE a tugadh isteach le Treoir (AE) 2019/879 ó Pharlaimint na hEorpa agus ón gComhairle[[4]](#footnote-4) . Áirítear ceanglais tuairiscithe agus nochta le haghaidh caighdeán TLAC agus MREL araon i Rialachán (AE) Uimh. 575/2013 agus i dTreoir 2014/59/AE faoi seach.
2. Ós rud é go bhfuil an t‑aon chuspóir amháin ag caighdeán TLAC agus MREL, mar atá, a áirithiú go mbeidh acmhainneacht leordhóthanach ionsúcháin caillteanais agus athchaipitliúcháin ag institiúidí agus ag eintitis a chuirtear ar bun san Aontais, ba cheart an dá cheanglas a bheith ina ngnéithe comhlántacha de chomhchreat. Is iomchuí dá bhrí sin tacar teimpléad a bhunú le haghaidh tuairisciú agus nochtadh poiblí faisnéise comhchuibhithe faoin gceanglas maidir le cistí dílse agus dliteanais incháilithe le haghaidh G-SIInna agus fochuideachtaí suntasacha de G-SIInna nach institiúidí de chuid an Aontais Eorpaigh iad (TLAC) agus MREL a bhaineann go sonrach le hinstitiúidí is infheidhme maidir leis na hinstitiúidí uile.
3. De bhun Airteagal 434a de Rialachán (AE) Uimh. 575/2013, sna dréachtchaighdeáin theicniúla cur chun feidhme, a fhorbróidh an tÚdarás Baincéireachta Eorpach (ÚBE) chun formáidí aonfhoirmeacha maidir le nochtadh a bhunú, féachfar lena áirithiú go mbeidh formáidí don nochtadh comhsheasmhach le caighdeáin idirnáisiúnta do nochtuithe chun inchomparáideacht na faisnéise a éascú. I mí na Nollag 2018, d’fhoilsigh Coiste Basel um Maoirseacht ar Bhaincéireacht (CBMB) ceanglais nochta nuashonraithe Cholún 3, lena n‑áirítear ceanglais maidir le nochtuithe TLAC. Dá bhrí sin, ba cheart na formáidí nochta agus na treoracha gaolmhara a leagtar amach sa Rialachán seo a bheith i gcomhréir leis na ceanglais nochta sin de CBMB.
4. Chun a áirithiú nach méadófar go míréasúnta na costais chomhlíonta le haghaidh institiúidí agus go gcoinneofar cáilíocht sonraí ar bun, ba cheart na hoibleagáidí tuairiscithe agus nochta a ailíniú ina substaint lena chéile a mhéid is féidir, lena n‑áirítear ó thaobh a minicíochta de. Thairis sin, ceanglaítear go follasach leis an tríú fomhír d’Airteagal 45i(5) agus leis an tríú fomhír d’Airteagal 45i(6) de Threoir 2014/59/AE, go n‑ailíneofar na caighdeáin theicniúla chur chun feidhme maidir leis na hoibleagáidí tuairiscithe agus nochta le haghaidh TLAC agus MREL. Dá bhrí sin, is iomchuí na caighdeáin is infheidhme maidir le tuairisciú agus nochtadh TLAC agus MREL araon a leagan amach in aon Rialachán amháin. Ag an am céanna, ba cheart gráinneacht agus minicíocht an tuairiscithe agus na nochtuithe a choigeartú de réir mar is iomchuí, ag féachaint do na ceanglais a leagtar amach i Rialachán (AE) Uimh. 575/2013 agus i dTreoir 2014/59/AE, faoi seach, agus don ghá atá ann a áirithiú go gcomhlíonfaidh institiúidí na ceanglais sin i gcónaí.
5. Ceanglaítear le Treoir 2014/59/AE go ndéantar faisnéis faoi MREL a thuairisciú chuig na húdaráis inniúla agus na húdaráis réitigh araon. Ceanglaítear le Rialachán (AE) Uimh. 575/2013 nach ndéantar faisnéis faoi TLAC a thuairisciú ach amháin chuig na húdaráis inniúla. Mar sin féin, de bhun Airteagal 45d(1) de Threoir 2014/59/AE, is éard atá in MREL d’eintitis réitigh ar G-SII nó cuid de G-SII é ceanglas TLAC agus aon fhorlíontán breise. Is iomchuí, dá bhrí sin, a áirithiú go bhfaighidh na húdaráis réitigh faisnéis faoi TLAC ó G-SIInna mar chuid dá dtuairisciú MREL. Ba cheart é sin a bheith gan dochar do na socruithe a thug na húdaráis inniúla agus na húdaráis réitigh i gcrích chun sreabha sonraí a laghdú.
6. Ceanglaítear le hAirteagal 45i(5) de Threoir 2014/59/AE go sonrófar sna dréachtchaighdeáin theicniúla cur chun feidhme atá le forbairt ag ÚBE, bealach caighdeánaithe chun faisnéis maidir le rangú cistí dílse agus dliteanais is infheidhme ar féidir tarrtháil a thabhairt orthu go hinmheánach in imeachtaí náisiúnta dócmhainneachta i ngach Ballstát, ar chúiseanna inchomparáideachta agus deimhneachta dlíthiúla. Dá bhrí sin, ba cheart do na húdaráis réitigh faoi seach faisnéis chaighdeánaithe maidir le hordlathais dhócmhainneachta i ngach Ballstát, agus nuashonruithe tráthúla de, a chur ar fáil do na hinstitiúidí faoina ndlínse. Ba cheart go leanfadh an fhaisnéis sin leagan amach caighdeánaithe maidir le hordlathais dócmhainneachta.
7. Maidir le dliteanais ar féidir tarrtháil a thabhairt orthu go hinmheánach arna rialú faoi dhlí tríú tír, ceanglaítear le hAirteagal 45i(5) de Threoir 2014/59/AE freisin go sonrófar sna dréachtchaighdeáin theicniúla cur chun feidhme atá le forbairt ag ÚBE, bealach caighdeánaithe chun faisnéis a sholáthar lena léireofar na tríú tíortha a rialaíonn, ina gcuid dlíthe, na dliteanais sin agus, i gcás gach tríú tír arna sainaithint, an bhfuil an téarma conarthach sna dliteanais den sórt sin ina n‑aithnítear go bhféadfaidh siad a bheith faoi réir na Treorach sin chun cumhachtaí díluachála agus comhshó a dhéanamh. Ós rud é gur gá measúnú breise a dhéanamh ar an leibhéal gráinneachta i dtuairisciú na n‑eilimintí sin, déanfaidh ÚBE na treoracha gaolmhara agus na teimpléid ghaolmhara a fhorbairt agus a chur faoi bhráid an Choimisiúin ar leithligh in am trátha chun go mbeidh rochtain ag na húdaráis inniúla agus ag na húdaráis réitigh ar an bhfaisnéis sin ar bhonn rialta. D'ainneoin an easpa eilimintí teoranta breise sin, ní dhéanfaidh sin difear ar chur i bhfeidhm na gceanglas tuairiscithe a cheanglaítear sa Rialachán seo agus ní chuirfidh sin moill ar chur i bhfeidhm na gceanglas tuairiscithe sin.
8. Ba cheart do na heintitis nochta na Treoracha ábhartha a d’eisigh ÚBE a chur san áireamh agus measúnú á dhéanamh acu ar fhaisnéis chun a chinneadh an faisnéis ábhartha, dilseánaigh nó rúnda í i gcomhréir le hAirteagal 432 de Rialachán (AE) Uimh. 575/2013.
9. Tá an oibleagáid chun faisnéis a thuairisciú agus a nochtadh faoi TLAC a leagtar síos i bpointe (b) d’Airteagal 430(1), Airteagal 437a agus pointe (h) d’Airteagal 447 de Rialachán (AE) Uimh. 575/2013 i bhfeidhm ón 27 Meitheamh 2019, i gcomhréir leis an dara fomhír d’Airteagal 3(3) de Rialachán (AE) 2019/876. Ina dhiaidh sin, a luaithe a thiocfaidh an Rialachán seo i bhfeidhm, ba cheart do G-SIInna agus fochuideachtaí ábhartha nach G-SIInna de chuid an Aontais Eorpaigh iad faisnéis faoi TLAC a nochtadh láithreach trí úsáid a bhaint as na teimpléid agus trí na treoracha a leanúint a leagtar síos sa Rialachán seo. I gcodarsnacht leis sin, níor cheart feidhm a bheith ag an tuairisciú ar cheanglas TLAC i gcomhréir leis an Rialachán seo ach amháin ón 28 Meitheamh 2021, chun a ndóthain ama a thabhairt do na hinstitiúidí agus do na húdaráis inniúla na ceanglais ábhartha a chur chun feidhme.
10. Maidir le MREL, beidh feidhm ag na hoibleagáidí tuairiscithe a leagtar amach i dTreoir 2014/59/AE ón 28 Nollaig 2020 ar a dhéanaí. Mar sin féin, ar na cúiseanna céanna le TLAC, ba cheart do na hinstitiúidí uile faisnéis faoi MREL a thuairisciú trí úsáid a bhaint as na teimpléid agus trí na treoracha a leanúint a leagtar síos sa Rialachán seo ón 28 Meitheamh 2021. I gcodarsnacht leis sin, ba cheart dáta chur i bhfeidhm na n‑oibleagáidí MREL a bheith ag teacht le deireadh na hidirthréimhse de bhun an tríú fomhír d’Airteagal 45m(1) de Threoir 2014/59/AE, i.e. an 1 Eanáir 2024 ar a luaithe.
11. I bhfianaise an ghá atá ann go ndéanfadh na hinstitiúidí, na húdaráis inniúla agus na húdaráis réitigh a gcórais tuairiscithe agus leictreonacha a oiriúnú do na ceanglais a leagtar síos sa Rialachán seo, ba cheart an 30 Meán Fómhair 2021 ar a dhéanaí a bheith mar an dáta íocaíochta le haghaidh tuairisciú ráithiúil i ndáil le sonraí a bhfuil an dáta tagartha an 30 Meitheamh 2021 ag baint leo.
12. Is ar na dréachtchaighdeáin theicniúla cur chun feidhme arna gcur faoi bhráid an Choimisiúin ag ÚBE atá an Rialachán seo bunaithe.
13. Tá comhairliúcháin phoiblí oscailte déanta ag ÚBE maidir leis na dréachtchaighdeáin theicniúla cur chun feidhme ar a bhfuil an Rialachán seo bunaithe, tá anailís déanta aige ar na costais agus ar na tairbhí a d’fhéadfadh a bheith ag baint leo ann agus d’iarr sé comhairle ón nGrúpa Geallsealbhóirí Baincéireachta arna bhunú i gcomhréir le hAirteagal 37 de Rialachán (AE) Uimh. 1093/2010 ó Pharlaimint na hEorpa agus ón gComhairle[[5]](#footnote-5),

TAR ÉIS AN RIALACHÁN SEO A GHLACADH:

*TEIDEAL I*   
*TUAIRISCIÚ MAOIRSEACHTA*

Airteagal 1  
Dátaí tuairiscithe tagartha

Na heintitis faoi réir ceanglais tuairiscithe le haghaidh an chumais iomláin ionsúcháin caillteanais (TLAC) agus an t‑íoscheanglas le haghaidh cistí dílse agus dliteanais incháilithe(MREL) ar bhonn aonair nó ar bhonn comhdhlúite (eintitis tuairiscithe), cuirfidh siad faisnéis faoi bhráid na n‑údarás inniúil agus na n‑údarás réitigh, faoi mar atá an fhaisnéis sin, ar na dátaí tagartha seo a leanas maidir le tuairisciú:

(a) le haghaidh tuairisciú ráithiúil: an 31 Márta, an 30 Meitheamh, an 30 Meán Fómhair agus an 31 Nollaig;

(b) le haghaidh tuairisciú leathbhliantúil: an 30 Meitheamh agus an 31 Nollaig;

(c) le haghaidh tuairisciú bliantúil: an 31 Nollaig.

Airteagal 2  
Dátaí íocaíochta

1. Cuirfidh institiúidí tuairiscithe faisnéis faoi bhráid na n‑údarás inniúil agus na n‑údarás réitigh faoi am dúnta gnó na laethanta íocaíochta seo a leanas:
   * + 1. le haghaidh tuairisciú ráithiúil: an 19 Bealtaine, an 18 Lúnasa, an 18 Samhain agus an 18 Feabhra, seachas sonraí a bhaineann leis an dáta tagartha an 30 Meitheamh 2021, sonraí a mbeidh an 30 Meán Fómhair 2021 ar a dhéanaí ag baint leo mar an dáta íocaíochta;
       2. le haghaidh tuairisciú leathbhliantúil: an 18 Lúnasa agus an 18 Feabhra;
       3. le haghaidh tuairisciú bliantúil: an 18 Feabhra.
2. Nuair is saoire phoiblí é lá na híocaíochta i mBallstát an údaráis inniúil nó an údaráis réitigh dá bhfuil an fhaisnéis dá dtagraítear i mír 1 le cur isteach, nó más Satharn nó Domhnach é, cuirfear an fhaisnéis sin isteach faoi am dúnta gnó an lá oibre dár gcionn.
3. Féadfaidh eintitis tuairiscithe figiúirí a chur isteach nach bhfuil tuairim ó iniúchóir seachtrach faighte ina leith (figiúirí neamhiniúchta). I gcás nach mar a chéile na figiúirí a d’iniúch iniúchóir seachtrach agus tuairim iniúchóireachta á cur in iúl aige (figiúirí iniúchta) agus na figiúirí neamhiniúchta a cuireadh isteach, cuirfidh eintitis tuairiscithe na figiúirí athbhreithnithe na figiúirí iniúchta athbhreithnithe isteach gan moill mhíchuí.
4. Cuirfidh eintitis tuairiscithe aon cheartuithe eile isteach chuig na húdaráis inniúla agus chuig na húdaráis réitigh gan moill mhíchuí.

Airteagal 3  
Formáid agus minicíocht an tuairiscithe ó na heintitis réitigh ar bhonn aonair

1. Na heintitis réitigh nach bhfuil fochuideachtaí ag gabháil leo atá faoi réir na gceanglas a leagtar amach in Airteagal 45 de Treoir 2014/59/AE i gcomhréir le hAirteagal 45e den Treoir sin, cuirfidh siad faisnéis isteach chuig na húdaráis inniúla agus na húdaráis réitigh ar bhonn aonair mar a leanas:
   * + 1. faisnéis faoi phríomh‑mhéadrachtaí mar a shonraítear i gcolún 0010 de theimpléad 1 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 1 de Chuid II d’Iarscríbhinn II a ghabhann leis an Rialachán seo;
       2. maidir le faisnéis faoi chomhdhéanamh na gcistí dílse agus na ndliteanas incháilithe mar a shonraítear i gcolún 0010 de theimpléad 2 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 2.1 de Chuid II d’Iarscríbhinn II a ghabhann leis an Rialachán seo;
       3. faisnéis faoi struchtúr cistiúcháin na ndliteanas incháilithe mar a shonraítear i dteimpléad 4 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 2.3 de Chuid II d’Iarscríbhinn II a ghabhann leis an Rialachán seo;
       4. maidir le hionstraimí arna rialú faoi dhlí tríú tíortha mar a shonraítear i dteimpléad 7 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 4 de Chuid II d’Iarscríbhinn II a ghabhann leis an Rialachán seo.
2. Cuirfidh na heintitis réitigh faoi bhráid na n‑údarás inniúil agus na n‑údarás réitigh an fhaisnéis faoi mhiondealú na gcistí dílse agus na ndliteanas de réir rangú dócmhainneachta mar a shonraítear i dteimpléad 6 d’Iarscríbhinn I ar bhonn aonair le minicíocht ráithiúil i gcomhréir leis na treoracha i bpointe 3.2 de Chuid II d’Iarscríbhinn II.
3. De bhreis ar an bhfaisnéis dá dtagraítear i míreanna 1 agus 2, eintitis réitigh atá faoi réir an cheanglais a leagtar amach in Airteagal 92a de Rialachán (AE) Uimh. 575/2013 ar bhonn aonair i gcomhréir le hAirteagal 6(1a) den Rialachán sin, cuirfidh na heintitis sin faoi bhráid na n‑údarás inniúil agus na n‑údarás réitigh faisnéis ar bhonn aonair mar a leanas:
   * + 1. faisnéis faoi phríomh‑mhéadrachtaí mar a shonraítear i gcolún 0020 de theimpléad 1 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 1 de Chuid II d’Iarscríbhinn II a ghabhann leis an Rialachán seo;
       2. faisnéis faoi chomhdhéanamh na gcistí dílse agus na ndliteanas incháilithe mar a shonraítear i gcolúin 0020 agus 0030 de theimpléad 2 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 2.1 de Chuid II d’Iarscríbhinn II a ghabhann leis an Rialachán seo.

Airteagal 4  
Formáid agus minicíocht an tuairiscithe ó na heintitis réitigh ar bhonn comhdhlúite

1. Cuirfidh na heintitis réitigh atá faoi réir na gceanglas a leagtar amach in Airteagal 45 de Threoir 2014/59/AE ar bhonn comhdhlúite i gcomhréir le hAirteagal 45e den Treoir sin, cuirfidh na heintitis sin faoi bhráid na n‑údarás inniúil agus na n‑údarás réitigh faisnéis ar bhonn comhdhlúite mar a leanas:
   * + 1. faisnéis faoi phríomh‑mhéadrachtaí mar a shonraítear i gcolún 0010 de theimpléad 1 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 1 de Chuid II d’Iarscríbhinn II a ghabhann leis an Rialachán seo;
       2. faisnéis faoi chomhdhéanamh na gcistí dílse agus na ndliteanas incháilithe mar a shonraítear i gcolún 0010 de theimpléad 2 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 2.1 de Chuid II d’Iarscríbhinn II a ghabhann leis an Rialachán seo;
       3. faisnéis faoi struchtúr cistiúcháin na ndliteanas incháilithe mar a shonraítear i dteimpléad 4 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 2.3 de Chuid II d’Iarscríbhinn II a ghabhann leis an Rialachán seo;
       4. faisnéis faoi ionstraimí arna rialú faoi dhlí tríú tíortha mar a shonraítear i dteimpléad 7 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 4 de Chuid II d’Iarscríbhinn II a ghabhann leis an Rialachán seo.
2. De bhreis ar an bhfaisnéis dá dtagraítear i mír 1, na heintitis atá faoi réir na gceanglas a leagtar amach in Airteagal 92a de Rialachán (AE) Uimh. 575/2013 ar bhonn comhdhlúite i gcomhréir le hAirteagal 11(3a) den Rialachán sin, cuirfidh siad faisnéis ar bhonn comhdhlúite faoi bhráid na n‑údarás inniúil agus na n‑údarás réitigh mar a leanas:
   * + 1. faisnéis faoi phríomh‑mhéadrachtaí mar a shonraítear i gcolún 0020 de theimpléad 1 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 1 de Chuid II d’Iarscríbhinn II a ghabhann leis an Rialachán seo;
       2. faisnéis faoi chomhdhéanamh na gcistí dílse agus na ndliteanas incháilithe mar a shonraítear i gcolúin 0020 agus 0030 de theimpléad 2 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 2.1 de Chuid II d’Iarscríbhinn II a ghabhann leis an Rialachán seo.

Airteagal 5  
Formáid agus minicíocht an tuairiscithe ar bhonn aonair ó na heintitis réitigh nach eintitis réitigh iad féin agus ó fhochuideachtaí suntasacha na n‑institiúidí domhanda a bhfuil tábhacht shistéimeach leo agus nach institiúidí de chuid an Aontais Eorpaigh iad

1. Eintitis nach eintitis réitigh iad féin agus atá faoi réir na gceanglas a leagtar amach in Airteagal 45 de Threoir 2014/59/AE ar bhonn aonair i gcomhréir le hAirteagal 45f den Treoir sin, cuirfidh na heintitis sin faoi bhráid na n‑údarás inniúil agus na n‑údarás réitigh faisnéis ar bhonn aonair mar a leanas:
   * + 1. faisnéis faoi mhéid agus comhdhéanamh agus na gcistí dílse agus na ndliteanas incháilithe mar a shonraítear i gcolún 0010 de theimpléad 3 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 2.2 de Chuid II d’Iarscríbhinn II a ghabhann leis an Rialachán seo;
       2. faisnéis faoi struchtúr cistiúcháin na ndliteanas incháilithe mar a shonraítear i dteimpléad 4 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 2.3 de Chuid II d’Iarscríbhinn II a ghabhann leis an Rialachán seo;
       3. faisnéis faoi ionstraimí arna rialú faoi dhlí tríú tíortha mar a shonraítear i dteimpléad 7 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 4 de Chuid II d’Iarscríbhinn II a ghabhann leis an Rialachán seo.
2. Cuirfidh eintitis nach eintitis réitigh iad féin faoi bhráid na n‑údarás inniúil agus na n‑údarás réitigh an fhaisnéis faoi mhiondealú na gcistí dílse agus na ndliteanas de réir rangú dócmhainneachta mar a shonraítear i dteimpléad 5 d’Iarscríbhinn I ar bhonn aonair le minicíocht ráithiúil i gcomhréir leis na treoracha i bpointe 3.1 de Chuid II d’Iarscríbhinn II.
3. De bhreis ar an bhfaisnéis dá dtagraítear i míreanna 1 agus 2, eintitis atá ina bhfochuideachtaí suntasacha d’institiúidí domhanda a bhfuil tábhacht shistéimeach leo agus nach institiúidí de chuid an Aontais Eorpaigh iad (G-SIInna) agus atá faoi réir an cheanglais a leagtar amach in Airteagal 92b de Rialachán (AE) Uimh. 575/2013 ar bhonn aonair i gcomhréir le hAirteagal 6(1a) den Rialachán sin, cuirfidh na heintitis sin faoi bhráid na n‑údarás inniúil agus na n‑údarás réitigh faisnéis faoi mhéid agus faoi chomhdhéanamh na gcistí dílse agus na ndliteanas incháilithe mar a shonraítear i gcolún 0020 de theimpléad 3 d’Iarscríbhinn I a ghabhann leis an Rialachán seo ar bhonn aonair le minicíocht ráithiúil i gcomhréir leis na treoracha i bpointe 2.2 de Chuid II d’Iarscríbhinn II a ghabhann leis an Rialachán seo.

Airteagal 6  
Formáid agus minicíocht an tuairiscithe ar bhonn comhdhlúite ó na heintitis réitigh nach eintitis réitigh iad féin agus ó fhochuideachtaí suntasacha na n‑institiúidí domhanda a bhfuil tábhacht shistéimeach leo agus nach institiúidí de chuid an Aontais Eorpaigh iad

1. Eintitis nach eintitis réitigh iad féin agus atá faoi réir na gceanglas a leagtar amach in Airteagal 45 de Threoir 2014/59/AE ar bhonn comhdhlúite i gcomhréir le hAirteagal 45f den Treoir sin, cuirfidh na heintitis sin faoi bhráid na n‑údarás inniúil agus na n‑údarás réitigh faisnéis ar bhonn comhdhlúite mar a leanas:
   * + 1. faisnéis faoi mhéid agus comhdhéanamh na gcistí dílse agus na ndliteanas incháilithe mar a shonraítear i gcolún 0010 de theimpléad 3 d’Iarscríbhinn I a ghabhann leis an Rialachán seo, déanfar í a thuairisciú i gcomhréir leis na treoracha i bpointe 2.2 de Chuid II d’Iarscríbhinn II a ghabhann leis an Rialachán seo le minicíocht ráithiúil;
       2. faisnéis faoi struchtúr cistiúcháin na ndliteanas incháilithe mar a shonraítear i dteimpléad 4 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 2.3 de Chuid II d’Iarscríbhinn II a ghabhann leis an Rialachán seo;
       3. maidir le hionstraimí arna rialú faoi dhlí tríú tíortha mar a shonraítear i dteimpléad 7 d’Iarscríbhinn I a ghabhann leis an Rialachán seo, déanfar í a thuairisciú le minicíocht ráithiúil i gcomhréir leis na treoracha i bpointe 4 de Chuid  II d’Iarscríbhinn II a ghabhann leis an Rialachán seo.
2. De bhreis ar an bhfaisnéis dá dtagraítear i mír 1, eintitis atá ina bhfochuideachtaí suntasacha de G-SIInna nach institiúidí de chuid an Aontais Eorpaigh iad agus atá faoi réir an cheanglais a leagtar amach in Airteagal 92b de Rialachán (AE) Uimh. 575/2013 ar bhonn comhdhlúite i gcomhréir le hAirteagal 11(3a) den Rialachán sin, cuirfidh na heintitis sin faoi bhráid na n‑údarás inniúil agus na n‑údarás réitigh faisnéis faoi mhéid agus faoi chomhdhéanamh na gcistí dílse agus na ndliteanas incháilithe mar a shonraítear i gcolún 0020 de theimpléad 3 d’Iarscríbhinn I a ghabhann leis an Rialachán seo ar bhonn comhdhlúite le minicíocht ráithiúil i gcomhréir leis na treoracha i bpointe 2.2 de Chuid II d’Iarscríbhinn II a ghabhann leis an Rialachán seo.

Airteagal 7  
Formáidí malartaithe sonraí agus faisnéis a bhaineann le sonraí a chur isteach

1. Cuirfidh na heintitis tuairiscithe faisnéis isteach i gcomhréir leis an Rialachán seo sna formáidí agus sna huiríll malartaithe sonraí a shonróidh a n‑údaráis inniúla nó a n‑údaráis réitigh, i gcomhréir leis na sainmhínithe pointe sonraí a áirítear sa tsamhail pointe sonraí agus sna rialacha bailíochtaithe a leagtar síos in Iarscríbhinn III a ghabhann leis an Rialachán seo.
2. Agus faisnéis á tíolacadh i gcomhréir leis an Rialachán seo, urramóidh na heintitis tuairiscithe seo a leanas:
   * + 1. faisnéis nach bhfuil ag teastáil nó nach infheidhme, ní áireofar i dtíolacadh sonraí í;
       2. cuirfear luachanna uimhriúla isteach mar a leanas:

(i) déanfar pointí sonraí a bhfuil an cineál sonraí ‘Airgeadaíoch’ ag gabháil leo a thuairisciú ag baint úsáide as beachtas íosta is ionann agus na milliúin aonad;

(ii) déanfar pointí sonraí a bhfuil an cineál sonraí ‘Céatadán’ ag gabháil leo a shloinneadh in aghaidh an aonaid agus beachtas íosta acu is ionann agus ceithre dheachúil;

(iii) déanfar pointí sonraí a bhfuil an cineál sonraí ‘Slánuimhir’ ag gabháil leo a thuairisciú gan úsáid a bhaint as aon deachúil agus trí úsáid a bhaint as beachtas is ionann agus aonaid;

* + - 1. is trína n‑Aitheantóir Eintitis Dhlítheanaigh (LEI), agus ar an gcaoi sin amháin, a aithneofar institiúidí. déanfar eintitis dhlítheanacha agus contrapháirtithe seachas institiúidí a aithint de réir a LEI, má tá fáil orthu.

1. Faisnéis a chuirfidh na heintitis tuairiscithe isteach i gcomhréir leis an Rialachán seo, beidh an fhaisnéis seo a leanas ag gabháil léi:
   * + 1. dáta tagartha tuairiscithe agus tréimhse thagartha;
       2. airgeadra tuairiscithe;
       3. caighdeán cuntasaíochta;
       4. LEI na hinstitiúide nochta;
       5. raon feidhme an chomhdhlúthaithe.

Airteagal 8  
Leagan amach caighdeánaithe na ranguithe dócmhainneachta

1. Tiomsóidh na húdaráis réitigh faisnéis maidir le rangú ítimí ina n‑imeachtaí náisiúnta dócmhainneachta san fhormáid chaighdeánaithe a shonraítear in Iarscríbhinn IV. Déanfaidh siad an fhaisnéis sin a nuashonrú de réir mar a thagann athruithe uirthi gan moill mhíchuí.
2. Foilseoidh na húdaráis réitigh an fhaisnéis dá dtagraítear i mír 1 chun go mbeidh sí ar fáil d’institiúidí atá faoi réir a maoirseachta.

*TEIDEAL II*   
*NOCHTADH POIBLÍ AG INSTITIÚIDÍ*

Airteagal 9  
Minicíocht an nochta agus na ndátaí nochta

1. Déanfar nochtuithe dá dtagraítear in Airteagal 10(1) ar bhonn ráithiúil. Déanfar nochtuithe dá dtagraítear in Airteagal 10(2) ar bhonn leathbhliantúil.
2. Déanfar nochtuithe dá dtagraítear in Airteagail 11(1) agus 14(1) ar bhonn leathbhliantúil. Déanfar nochtuithe dá dtagraítear in Airteagal 11(2) agus Airteagal 14(2) ar bhonn bliantúil.
3. Déanfar nochtuithe dá dtagraítear in Airteagal 12(1) ar bhonn ráithiúil. Déanfar nochtuithe dá dtagraítear in Airteagal 12(2) ar bhonn leathbhliantúil.
4. Déanfar nochtuithe dá dtagraítear in Airteagal 13(1) ar bhonn leathbhliantúil. Déanfar nochtuithe dá dtagraítear in Airteagal 13(2) ar bhonn bliantúil.
5. Déanfar nochtuithe dá dtagraítear in Airteagal 15 mar a leanas:
   * + 1. ar bhonn leathbhliantúil nuair is institiúid mhór é an t‑eintiteas nochta;
       2. ar bhonn bliantúil nuair nach institiúid mhór ná institiúid bheag neamhchasta í an institiúid.

6. Chun críocha nochta phoiblí, urramóidh na heintitis nochta na nithe seo a leanas:

* + - 1. foilseofar nochtuithe bliantúla ar an dáta a bhfoilseoidh na hinstitiúidí a ráitis airgeadais nó a luaithe is féidir ina dhiaidh sin;
      2. foilseofar nochtuithe leathbhliantúla agus ráithiúla ar an dáta a bhfoilseoidh na hinstitiúidí a dtuarascálacha airgeadais don tréimhse chomhfhreagrach nuair is infheidhme nó a luaithe is féidir ina dhiaidh sin;
      3. beidh aon mhoill idir dáta foilsithe na nochtuithe a cheanglaítear faoin Teideal seo agus dáta foilsithe na ráiteas airgeadais ábhartha réasúnta agus, in aon chás, ní rachaidh sí thar aon tréimhse ama a leagfaidh na húdaráis inniúla amach de bhun Airteagal 106 de Threoir 2013/36/AE ó Pharlaimint na hEorpa agus ón gComhairle[[6]](#footnote-6).

Airteagal 10  
Nochtadh na bpríomh‑mhéadrachtaí maidir leis na cistí dílse agus na dliteanais incháilithe agus na ceanglais maidir leis na cistí dílse agus na dliteanais a dhéanann na heintitis réitigh

1. Na heintitis a shainaithnítear mar eintitis réitigh ar G-SII nó cuid de G-SII iad, déanfaidh siad na nochtuithe a cheanglaítear i bpointe (h) d’Airteagal 447 de Rialachán (AE) Uimh. 575/2013 agus i bpointe (a) agus i bpointe (c) d’Airteagal 45i(3) de Threoir 2014/59/AE i gcomhréir le teimpléad AE KM2 d’Iarscríbhinn V a ghabhann leis an Rialachán seo agus leis na treoracha ábhartha a leagtar amach in Iarscríbhinn VI a ghabhann leis an Rialachán seo.
2. Na heintitis a shainaithnítear mar eintitis réitigh nach G-SII nó cuid de G-SII iad, déanfaidh siad na nochtuithe a cheanglaítear i bpointe (a) agus i bpointe (c) d’Airteagal 45i(3) de Threoir 2014/59/AE i gcomhréir le teimpléad AE KM2 d’Iarscríbhinn V a ghabhann leis an Rialachán seo agus leis na treoracha ábhartha a leagtar amach in Iarscríbhinn VI a ghabhann leis an Rialachán seo.

Airteagal 11  
Nochtadh an chomhdhéanaimh maidir le cistí dílse agus dliteanais incháilithe a dhéanann na heintitis réitigh

1. Na heintitis a shainaithnítear mar eintitis réitigh ar G-SII nó cuid de G-SII iad, déanfaidh siad na nochtuithe a cheanglaítear i bpointe (a), pointe (c) agus pointe (d) d’Airteagal 437a de Rialachán (AE) Uimh. 575/2013 agus an nochtadh maidir le comhdhéanamh na gcistí dílse agus na ndliteanas incháilithe a cheanglaítear i bpointe (b) d’Airteagal 45i(3) de Threoir 2014/59/AE i gcomhréir le teimpléad AE TLAC1 d’Iarscríbhinn V a ghabhann leis an Rialachán seo agus leis na treoracha ábhartha a leagtar amach in Iarscríbhinn VI a ghabhann leis an Rialachán seo.
2. Na heintitis a shainaithnítear mar eintitis réitigh nach G-SII nó cuid de G-SII iad, déanfaidh siad an nochtadh maidir le comhdhéanamh na gcistí dílse agus na ndliteanas incháilithe a cheanglaítear i gcomhréir le pointe (b) d’Airteagal 45i(3) de Threoir 2014/59/AE i gcomhréir le teimpléad AE TLAC1 d’Iarscríbhinn V a ghabhann leis an Rialachán seo agus leis na treoracha ábhartha a leagtar amach in Iarscríbhinn VI a ghabhann leis an Rialachán seo.

Airteagal 12  
Nochtadh na bpríomh‑mhéadrachtaí agus an chumais ionsúcháin caillteanais a dhéanann eintitis nach eintitis réitigh iad féin

1. Na heintitis atá ina bhfochuideachtaí suntasacha de G-SIInna nach institiúidí de chuid an Aontais Eorpaigh iad nó eintitis nach eintitis réitigh iad, déanfaidh siad na nochtuithe seo a leanas i gcomhréir le teimpléad AE ILAC d’Iarscríbhinn V a ghabhann leis an Rialachán seo agus leis na treoracha ábhartha a leagtar amach in Iarscríbhinn VI a ghabhann leis an Rialachán seo:
   * + 1. nochtuithe a cheanglaítear i gcomhréir le pointí (a), (c) agus (d) d’Airteagal 437a de Rialachán (AE) Uimh 575/2013;
       2. nochtuithe a cheanglaítear i gcomhréir le pointe (h) d’Airteagal 447 de Rialachán (AE) Uimh. 575/2013;
       3. nochtuithe a cheanglaítear i gcomhréir le pointí (a) agus (c) d’Airteagal 45i(3) de Threoir 2014/59/AE;
       4. nochtuithe maidir le comhdhéanamh na gcistí dílse agus na ndliteanas incháilithe a cheanglaítear i gcomhréir le pointe (b) d’Airteagal 45i(3) de Threoir 2014/59/AE.

2. Na heintitis seachas iad sin atá ina bhfochuideachtaí suntasacha de G-SIInna nach institiúidí de chuid an Aontais Eorpaigh iad, déanfaidh siad na nochtuithe seo a leanas i gcomhréir le teimpléad AE ILAC d’Iarscríbhinn V a ghabhann leis an Rialachán seo agus leis na treoracha ábhartha a leagtar amach in Iarscríbhinn VI a ghabhann leis an Rialachán seo:

* + - 1. nochtuithe a cheanglaítear i gcomhréir le pointí (a) agus (c) d’Airteagal 45i(3) de Threoir 2014/59/AE;
      2. nochtuithe maidir le comhdhéanamh na gcistí dílse agus na ndliteanas incháilithe a cheanglaítear i gcomhréir le pointe (b) d’Airteagal 45i(3) de Threoir 2014/59/AE.

Airteagal 13  
Nochtadh rangú na gcreidiúnaithe a dhéanann eintitis neamhréitigh

1. Na heintitis atá ina bhfochuideachtaí suntasacha de G-SIInna nach institiúidí de chuid an Aontais Eorpaigh iad nó eintitis nach eintitis réitigh iad, déanfaidh siad na nochtuithe maidir leis an bpróifíl aibíochta agus an rangú i ngnáthimeachtaí dócmhainneachta a leagtar amach i bpointí (a) agus (b) d’Airteagal 437a de Rialachán (AE) Uimh. 575/2013 agus i bpointe (b) d’Airteagal 45i(3) de Threoir 2014/59/AE, i gcomhréir le teimpléad AE TLAC2a d’Iarscríbhinn V a ghabhann leis an Rialachán seo agus leis na treoracha ábhartha a leagtar amach in Iarscríbhinn VI a ghabhann leis an Rialachán seo.
2. Na heintitis seachas fochuideachtaí suntasacha de G-SIInna nach institiúidí de chuid an Aontais Eorpaigh iad nó eintitis nach eintitis réitigh iad, déanfaidh siad na nochtuithe maidir leis an bpróifíl aibíochta agus an aicmiú i ngnáthimeachtaí dócmhainneachta a leagtar amach i bpointe (b) d’Airteagal 45i(3) de Threoir 2014/59/AE, i gcomhréir le teimpléad AE TLAC2b d’Iarscríbhinn V a ghabhann leis an Rialachán seo agus leis na treoracha ábhartha a leagtar amach in Iarscríbhinn VI a ghabhann leis an Rialachán seo.

Féadfaidh eintitis dá dtagraítear sa chéad fhomhír den mhír seo a roghnú úsáid a bhaint as teimpléad AE TLAC2a seachas AE TLAC2b chun faisnéis a nochtadh faoin bpróifíl aibíochta agus faoin rangú i ngnáthimeachtaí dócmhainneachta a cheanglaítear i gcomhréir le pointe (b) d’Airteagal 45i(3) de Threoir 2014/59/AE.

Airteagal 14  
Nochtadh rangú na gcreidiúnaithe a dhéanann eintitis réitigh

1. Na heintitis a shainaithnítear mar eintitis réitigh ar G-SIInna nó cuid de G-SII iad, déanfaidh siad na nochtuithe maidir leis an bpróifíl aibíochta agus an rangú i ngnáthimeachtaí dócmhainneachta a leagtar amach i bpointí (a) agus (b) d’Airteagal 437a de Rialachán (AE) Uimh. 575/2013 agus i bpointe (b) d’Airteagal 45i(3) de Threoir 2014/59/AE, i gcomhréir le teimpléad AE TLAC3a d’Iarscríbhinn V a ghabhann leis an Rialachán seo agus leis na treoracha ábhartha a leagtar amach in Iarscríbhinn VI a ghabhann leis an Rialachán seo.
2. Na heintitis a shainaithnítear mar eintitis réitigh nach G-SIInna nó cuid de G-SII iad, déanfaidh siad na nochtuithe maidir leis an bpróifíl aibíochta agus an rangú i ngnáthimeachtaí dócmhainneachta a leagtar amach i bpointe (b) d’Airteagal 45i(3) de Threoir 2014/59/AE, i gcomhréir le teimpléad AE TLAC3b d’Iarscríbhinn V a ghabhann leis an Rialachán seo agus leis na treoracha ábhartha a leagtar amach in Iarscríbhinn VI a ghabhann leis an Rialachán seo.

Féadfaidh eintitis dá dtagraítear sa chéad fhomhír den mhír seo a roghnú úsáid a bhaint as teimpléad AE TLAC3a seachas AE TLAC3b chun faisnéis a nochtadh faoin bpróifíl aibíochta agus faoin rangú i ngnáthimeachtaí dócmhainneachta a cheanglaítear i gcomhréir le pointe (b) d’Airteagal 45i(3) de Threoir 2014/59/AE.

Airteagal 15  
Nochtadh na bpríomhghnéithe maidir le cistí dílse agus dliteanais incháilithe

Na heintitis a shainaithnítear mar eintitis réitigh ar G-SIInna nó cuid de G-SII iad agus eintitis atá ina bhfochuideachtaí suntasacha de G-SIInna nach institiúidí de chuid an Aontais Eorpaigh iad agus nach eintitis réitigh iad, déanfaidh siad na nochtuithe a leagtar amach i bpointe (a) d’Airteagal 437a de Rialachán (AE) Uimh. 575/2013, i gcomhréir leis an ngníomh cur chun feidhme dá dtagraítear in Airteagal 434a den Rialachán sin.

Airteagal 16  
Rialacha ginearálta maidir le nochtadh

1. I gcás ina bhfágfaidh na heintitis nochtadh amháin nó níos mó ar lár i gcomhréir le hAirteagal 432 de Rialachán (AE) Uimh. 575/2013, féadfar rónna nó colúin na dteimpléad nó na dtáblaí a leagtar síos sa Rialachán seo a fhágáil folamh agus ní dhéanfar uimhriú na rónna nó na gcolún ina dhiaidh sin a choigeartú.
2. Déanfaidh na heintitis nochta nóta soiléir maidir leis na rónna folmha agus na colúin fholmha sa teimpléad nó sa tábla ábhartha agus an chúis atá leis an nochtadh ábhartha a fhágáil ar lár.
3. Beidh an insint cháilíochtúil agus aon fhaisnéis fhorlíontach riachtanach eile a ghabhann le nochtuithe cainníochtúla i gcomhréir le hAirteagal 431 de Rialachán (AE) Uimh. 575/2013 soiléir agus cuimsitheach go leordhóthanach, rud a chuirfidh ar chumas do na húsáideoirí faisnéise na nochtuithe cainníochtúla a thuiscint agus cuirfear iad in aice leis na teimpléid, a ndéanann siad cur síos orthu.
4. Urramóidh na heintitis nochta seo a leanas maidir le luachanna uimhriúla a nochtadh:
   * + 1. déanfar sonraí airgeadaíochta cainníochtúla a nochtadh ag baint úsáide as beachtas íosta is ionann agus na milliúin aonad.
       2. déanfar sonraí cainníochtúla a nochtar mar ‘Céatadán’ a shloinneadh in aghaidh an aonaid agus beachtas íosta acu is ionann agus ceithre dheachúil.
5. Leis an bhfaisnéis a nochtar, cuirfidh na heintitis nochta an méid seo a leanas:
   * + 1. dáta tagartha nochta agus tréimhse thagartha;
       2. airgeadra nochta;
       3. ainm agus, i gcás inarb ábhartha, Aitheantóir Eintitis Dhlítheanaigh (LEI) an eintitis nochta;
       4. i gcás inarb iomchuí, caighdeán cuntasaíochta; agus
       5. i gcás inarb iomchuí, raon feidhme comhdhlúthaithe.

*TEIDEAL III*   
*FORÁLACHA CRÍOCHNAITHEACHA*

Airteagal 17  
Teacht i bhfeidhm agus cur i bhfeidhm

Tiocfaidh an Rialachán seo i bhfeidhm an fichiú lá tar éis lá a fhoilsithe in *Iris Oifigiúil an Aontais Eorpaigh*.

Beidh feidhm ag Teideal I ón 28 Meitheamh 2021.

Beidh feidhm ag Teideal II ón *[cuir isteach dáta teacht i bhfeidhm an Rialacháin seo]* a mhéid a bhaineann leis na nochtuithe i gcomhréir le hAirteagal 437a agus le pointe (h) d’Airteagal 447 de Rialachán (AE) Uimh. 575/2013, agus ó dháta chur i bhfeidhm na gceanglas nochta i gcomhréir leis an tríú fomhír d’Airteagal 3(1) de Threoir (AE) 2019/879, a mhéid a bhaineann leis na nochtuithe i gcomhréir le hAirteagal 45i(3) de Threoir 2014/59/AE.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

Arna dhéanamh sa Bhruiséil,

Thar ceann an Choimisiúin

An tUachtarán   
 Ursula VON DER LEYEN

1. IO L 176, 27.6.2013, lch. 1. [↑](#footnote-ref-1)
2. IO L 173, 12.6.2014, lch. 190. [↑](#footnote-ref-2)
3. Rialachán (AE) 2019/876 ó Pharlaimint na hEorpa agus ón gComhairle an 20 Bealtaine 2019 lena leasaítear Rialachán (AE) Uimh. 575/2013 a mhéid a bhaineann leis an gcóimheas luamhánaithe, leis an gcóimheas glanchistiúcháin chobhsaí, leis na ceanglais maidir le cistí dílse agus dliteanais incháilithe, leis an bpriacal creidmheasa contrapháirtí, leis an bpriacal margaidh, leis na risíochtaí ar chontrapháirtithe lárnacha, leis na risíochtaí ar ghnóthais chomhinfheistíochta, leis na risíochtaí móra, leis na ceanglais tuairiscithe agus nochta, agus Rialachán (AE) Uimh. 648/2012 (IO L 150, 7.6. 2019, lch. 1). [↑](#footnote-ref-3)
4. Treoir (AE) 2019/879 ó Pharlaimint na hEorpa agus ón gComhairle an 20 Bealtaine 2019 lena leasaítear Treoir 2014/59/AE maidir le hacmhainneacht ionsúcháin caillteanais agus acmhainneacht athchaipitliúcháin institiúidí creidmheasa agus gnólachtaí infheistíochta agus Treoir 98/26/CE (IO L 150, 7.6.2019, lch. 296). [↑](#footnote-ref-4)
5. Rialachán (AE) Uimh. 1093/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (An tÚdarás Baincéireachta Eorpach), lena leasaítear Cinneadh Uimh. 716/2009/CE agus lena n‑aisghairtear Cinneadh 2009/78/CE ón gCoimisiún (IO L 331, 15.12.2010, lch. 12). [↑](#footnote-ref-5)
6. Treoir 2013/36/AE ó Pharlaimint na hEorpa agus ón gComhairle an 26 Meitheamh 2013 maidir le rochtain ar ghníomhaíocht institiúidí creidmheasa agus maoirseacht stuamachta ar institiúidí creidmheasa agus ar ghnólachtaí infheistíochta, lena leasaítear Treoir 2002/87/CE agus lena n‑aisghairtear Treoir 2006/48/CE agus Treoir 2006/49/CE (IO L 176, 27.6.2013, lch. 338). [↑](#footnote-ref-6)